Vincent Tan Mahu Sedekah Separuh Kekayaannya Kepada Golongan Kurang Berkemampuan

Pengasas dan pengerusi eksekutif Berjaya Corporation Bhd, Tan Sri Vincent Tan telah mengumumkan bahawa dia akan menyerahkan separuh daripada kekayaannya kepada badan amal bila mana dia sudah tidak ada lagi, sambil mengajak lebih banyak rakyat Malaysia yang mempunyai kekayaan dan berusia 70 tahun untuk melakukan perkara yang sama.

Jutawan itu mengatakan bahawa berbuat demikian akan membantu golongan kurang berkemampuan untuk memiliki rumah mampu milik kerana perumahan adalah keperluan asas manusia.

Dalam wawancara secara esklusif bersama The Star, dia memberitahu bahawa adalah tidak adil untuk memberi seluruh kekayaan kepada ahli keluarga sahaja. Baginya, segala kekayaan yang dikumpul selama ini adalah dari sokongan rakyat Malaysia, konsesi dan lesen dari kerajaan serta pertolongan dari ramai orang selama berkecimpung di dalam bidang perniagaan.

Tambah beliau lagi, dia juga berminat untuk membina rumah mampu bilik untuk rakyat Malaysia. Dia berkata bahawa Berjaya telah merancang dan membina rumah mampu milik dan mengajak semua sektor swasta untuk menjual rumah mampu milik dengan julat harga RM250,000 dan RM300,000 untuk pangsapuri seluas 900 kaki persegi di pelbagai pekan dan bandar di Malaysia.

Dia turut memberitahu The Star bahawa dia tidak menjadi kaya disebabkan sesuatu yang diciptakan olehnya tetapi bernasib baik kerana banyak mendapat peluang seperti francais untuk McDonald’s dan Starbucks, serta dapat membeli 7-eleven pada harga yang munasabah daripada sekumpulan rakyat Malaysia.

“Adalah wajar saya menyerahkan separuh daripada kekayaan saya kepada masyarakat dan negara. Itu adalah perkara yang betul untuk dilakukan,” tambahnya.

Tan berkata, bagi tujuan itu, beliau merupakan penandatangan Giving Pledge yang dimulakan oleh jutawan Amerika Syarikat Bill Gates dan isterinya Melinda serta Warren Buffet.

Mengenai kerja amal, Tan mengatakan dia telah menjadi penyokong kuat kepada Yayasan Tzu Chi, sebuah organisasi kemanusiaan antarabangsa, dan akan mencurahkan lebih banyak masa untuk tujuannya.

“Keputusan terbaik yang saya buat dalam hidup adalah menjadi vegetarian setelah bertemu (Tzu Chi) Tuan Cheng Yen. Saya merasa lebih sihat secara fizikal, mental lebih peka dan lebih kaya secara rohani,” katanya.

Tan mengejutkan dunia korporat Malaysia baru-baru ini menerusi pelantikan Abdul Jalil Rasheed sebagai Ketua Pegawai Eksekutif (CEO) baharu Berjaya Corp, dan menyatakan itu merupakan langkah pertama beliau untuk melepaskan kawalan terhadap syarikat.

Untuk rekod, The Vocket pernah melaporkan bahawa Abdul Jalil, 38, yang juga bekas CEO Permodalan Nasional Berhad, merupakan individu pertama bukan keluarga yang dilantik sebagai CEO Berjaya.

Jalil Rasheed muncul individu pertama bukan keluarga dilantik sebagai CEO Berjaya. Klik pautan di bawah untuk membaca.

Jalil Rasheed Muncul Individu Pertama Bukan Keluarga Dilantik Sebagai CEO Kumpulan Berjaya

Dilamar Penuh Romantik, Waris Syarikat Naza Dan Berjaya Bertunang

Sultan Johor Pemegang Saham Individu Kedua Terbesar 7-Eleven


Vinda Deluxe Bekerjasama Lancarkan Kempen Terbaru Bersama Zunar

Bersempena dengan Hari Malaysia yang akan disambut tak lama lagi, Vinda Deluxe bakal berkolaborasi bersama seorang pelukis komik terkenal Zunar melancarkan kempen ‘Stay Strong, Malaysia: Bersama Kita Bersihkan Tanahair Kita’ yang akan berlangsung dari 14 – 17 September di Sunway Pyramid.

Menurut Evelyn Chan, Pengarah Pemasaran, Kumpulan Vinda Asia Tenggara, kempen kali ini membawakan kekuatan dengan cara yang berlainan iaitu menunjukkan kekuatan tisu Vinda Deluxe menerusi karya seni komik yang dilukis atas tisu Vinda Deluxe dengan membawa mesej memperjuangkan impian rakyat Malaysia untuk melakukan perubahan positif.

Melalui kempen ini, Zunar telah berjaya menghasilkan karya lukisan tangannya di atas tisu Vinda Delux berukuran 16 kaki x 8 kaki, menjadikan hasil seni komik tisu terbesar di negara ini.

Menurut Zunar, kempen ini diharap dapat memberi inspirasi kepada seluruh rakyat Malaysia untuk meninggalkan semua sifat buruk demi perpaduan dan keteguhan serta membina negara yang lebih bersih dan terbaik untuk semua.

Untuk menghasilkan karya tersebut, Zunar mengambil masa selama sebulan untuk memerah idea bersama Vinda Deluxe dan selama seminggu untuk menghasilkan karya di atas tisu tersebut.

Jika anda ingin melihat hasil seni tisu ini yang mengabadikan keutuhan semangat cara Malaysia yang unik dan menarik, anda boleh ke Sunway Pyramid untuk melihat sendiri karya tersebut.


VinFast ‘Fadil’ Buatan Vietnam Dilancarkan Dengan Harga RM70,572

Nampaknya jenama kereta pertama Vietnam, VinFast sudah bersedia melancarkan model pertama mereka iaitu Fadil di pasaran.

Ketika ini, tempahan untuk Fadil sudah dibuka di 32 cawangan VinFast di Vietnam. Model pertama VinFast ini adalah berdasarkan rekaan model Opel Karl/Vauxhall yang dijual di pasaran Eropah cuma dengan perbezaan rekaan grille hadapan dan logo yang berlainan.

VinFast bàn giao hàng trăm xe Fadil, lập kỷ lục tại Việt Nam https://t.co/Xju0yZ3fWi pic.twitter.com/LBg1PT8Ooj

— thitruongotoxemay (@thitruongotoxe1) June 17, 2019

Can the VinFast Fadil take on global car brands? #VinFast #Vingroup #Fadil #Opel #GeneralMotors #BNW #Automotive #Vietnam https://t.co/WcN7SBGGwy

— The ASEAN Post (@theaseanpost) June 15, 2019

Fadil ketika ini hanya hadir untuk model 1.4L dan harga pasaran untuk model Fadil ini adalah USD16,900 (~RM70,572). Syarikat VinFast juga bakal menghasilkan model sedan dan motosikal elektrik tidak lama lagi.

Disebabkan ianya baharu saja dilancarkan di Vietnam, masih tiada info sama ada model ini akan turut dipasarkan untuk pasaran luar Vietnam tetapi VinFast menyasarkan jualan 250,000 kenderaan untuk fasa pertama operasi mereka.

Dengan harga RM70,572, dapatkah model ini mampu bersaing dengan model dari luar negara yang lain? Sama-sama kita tunggu dan lihat.


VIP Potong Barisan Semasa Pengguna Jalan Raya Terperangkap Dalam Kesesakan Undang Kemarahan Ramai

Pada hari semalam, Utusan melaporkan laluan keluar dari Lembah Klang menuju beberapa lebuh raya utama ke Pantai Timur dan utara masih tinggi dan berterusan sejak petang Jumaat hingga awal Sabtu berikutan orang ramai pulang ke kampung untuk menyambut Aidiladha.

Dalam kesesakan yang orang ramai perlu tempuhi, seorang pengguna jalan raya @ridhuan90 telah memuat naik ciapan video pendek ada satu konvoi VIP telah ‘memotong’ barisan di antara lorong kanan dan tengah yang diiringi oleh beberapa pengiring dan diikuti oleh lapan buah kenderaan lain.

Tatkala rakyat merana sangkut dalam kesesakan nak balik raya. pic.twitter.com/DZ6ZVSzWAI

— Ahmad Ridhuan (@ridhuan90) July 9, 2022

Rakaman video pendek itu telah mengundang rasa tidak puas hati dan kemarahan di kalangan warganet. Mana tidaknya, tatkala orang ramai perlu beratur panjang selama berjam-jam, boleh pula konvoi VIP itu memotong barisan begitu sahaja.

Nyata orang ramai lagi, ‘VIP potong barisan’ merupakan salah satu penyumbang kepada masalah kesesakan jalan raya yang berlaku dalam negara ini sejak dahulu lagi.

Tambah mereka, ‘membuka laluan’ hanya boleh diberikan kepada ambulans, bomba, Jabatan Pertahanan Awam, beberapa jabatan kerajaan lain dan kenderaan yang betul-betul dalam kecemasan sahaja. Ini supaya tidak ada lagi pihak mengambil kesempatan dalam kesempitan rakyat Malaysia.

This is why la kot they never care our transportation aree very bad, jem sana sini… Cuz they have free pass like this.. So why wasting money on developing better transportation https://t.co/tzc3gOZz2A

Weh dahla dekat jalan Bentong yg curam tu. Terkulat2 nak ke tepi sambil brake. Curse these ppl https://t.co/BdI445aG58

We should be unite blocking them when we got the chance.. https://t.co/GtZwzb7T0b

Ah harreyy. Beratur laa eehh sesak dlm jem skali. Sedap die je balik kampung konvoi bagai. https://t.co/SA2PuQAhIn

Baca lagi beberapa insiden berlaku yang disebabkan kenderaan VIP sebelum ini melalui pautan-pautan di bawah.

Jadi ‘Punca’ Jalan Sesak, Kereta Pengiring VIP Kena Hon Dengan Pengguna Jalan Raya

Dakwa Dilanggar Lari ‘Escort VIP’, Video Luahan Kekecewaan Pemilik Kereta Cetus Pertikaian Netizen

Akibat Hentikan Trafik Demi VVIP, Dua Buah Kereta Kemalangan


Anda Berpeluang Memuat Turun Data Yang Disimpan Apple

Berikutan isu yang menimpa Facebook dan Google, Apple nampaknya telah mengambil langkah berjaga-jaga dengan membolehkan pengguna memuat turun data melalui laman web mereka.

Untuk memuat turun anda hanya perlu log in laman Apple menerusi Apple ID. Seterusnya anda boleh ke bahagian Privacy untuk mendapatkan segala data anda.Difahamkan antara data yang disimpan Apple meliputi segala data melibatkan App Store, Apple Music, Game Center, Contact, Calendars dan sebagainya.

Dalam pada itu difahamkan Apple kini sedang mempersiapkan penghasilan processor Apple A12 yang bakal disertakan pada Apple iPhone model tahun ini. Dijangkakan model ini bakal dilancarkan seawal September ini.


Ini Cabaran Yang Mampu Buat Anda Jadi Kental. Serius Mencabar

Viper Challenge merupakan sebuah aktiviti runaway di mana peserta perlu melalui beberapa halangan sehingga ke garisan penamat. Halangan-halangan ini diletakkan sepanjang jalan yang peserta perlu lalui. Ada halangan yang begitu mudah dan ada juga halangan yang begitu susah untuk dilalui.

Lihat video cabaran sebelum ini di bawah.

Apa macam? Rasa tercabar dan mahu sertai? Layari Viper Challenge untuk maklumat lanjut.


Viral Aksi Lucu Anak Kena Paksa Balik Rumah Dengan Mak Waktu Demonstrasi Lawan Kerajaan

Tunjuk perasaan daripada kalangan pelajar dan pekerja yang menolak Undang-Undang Omnibus telah terjadi di beberapa wilayah di Indonesia. Di tengah-tengah hiruk-pikuk demonstrasi, ada insiden lucu yang terjadi di sana.

Seorang pelajar dilaporkan telah didatangi oleh ibunya sendiri, ketika dia sedang asyik melakukan aksi demonstrasi. Kejadian yang dimuat naik oleh Teofilus melalui akaun TikToknya, @teww_13 telah menjadi viral dan mendapat pelbagai reaksi masyrakat.

“Bagi anda yang ingin mengambil bahagian dalam demo, minta izin daripada ibu anda terlebih dahulu, agar tidak seperti ini,” kata @teww_13 di akaun TikTok miliknya.

Untuk kalian yang pengen ikut demo ijin dulu ke mamak kalian, biar gk kek gini jadi nyaa.. #fyp #fyp #hidupmahasiswa masa gk #fyp sii. 😂

Dalam video tersebut, seorang pelajar berbaju hitam didatangi oleh seorang ibu dengan gaun merah. Ibu dengan gaun merah itu menarik bahu anaknya sambil menolaknya keluar dari kumpulan pelajar yang sedang berdemonstrasi.

Sehingga hari ini, video tersebut telah ditonton lebih daripada 6.7 juta kali, menerima 767,000 tanda suka dan 26,000 komen dari pengguna TikTok. Sebilangan netizen memuji anak muda tersebut kerana tidak melawan ketika ditarik oleh ibunya.

Teofilus dalam kenyataanya memberitahu media bahawa dia tidak menyangka bahawa kejadian anak ditarik oleh ibunya akan menjadi viral.

Kejadian yang berlaku di pejabat DPRD di Kota Samarinda, Kalimantan Timur adalah sebahagian daripada aksi penunjuk perasaan yang meluap di beberapa kota besar Indonesia.

Untuk bacaan lanjut, klik pautan di bawah.

Pengacara Ini Temuramah Kerusi Kosong, Menteri Kesihatan Indonesia ‘Hilang’ Selepas Kes COVID-19 Naik

Dakwa Ada Kelebihan Elak Peluru, Pesilat Wanita Indonesia Ini ‘Kantoi’ Tipu Penonton

Malaysia Halang Kemasukan Warganegara India, Indonesia Dan Filipina


Viral Fasiliti Daif 5 Bulan Lalu, Lelaki Ini Kongsi ‘Perubahan’ Terkini Stesen Bas Kota Bharu

Sebelum ini tular di media sosial keadaan daif Stesen Bas Lembah Sireh, Kota Bharu, Kelantan dimana suasana persekitaran dilihat tidak selesa dan kekurangan pelbagai kemudahan sekaligus dianggap sebagai lokasi pengangkutan awam yang ketinggalan zaman.

Tahukah anda bahawa stesen bas tersebut merupakan stesen bas sementara paling lama di Malaysia iaitu sudah beroperasi selama 12 tahun tetapi masih tiada pembaharuan. Susulan selepas 5 bulan tular keadaan daif stesen tersebut, seorang pengguna TikTok @luqmanlong telah berkongsi ‘perubahan’ di stesen bas tersebut.

Lepas viral, Terminal Bas Kota Bharu akhirnya ada signboard baru! #fyp #kelantan #terminal #kotabharu #miskin #terengganu #aok

♬ original sound – luqmanlong – luqmanlong

Menerusi video terbabit, Luqman telah ke stesen bas tersebut melihat jika berlaku sebarang perubahan selepas videonya yang lalu tular. Dapat dilihat, apa yang diperbaharui hanyalah ‘signboard’ dan kerusi diwarnakan semula tetapi fasiliti lain masih sama tiada perubahan.

Lantaran itu, video tersebut juga telah dikongsikan kembali di media sosial seperti Twitter sehingga mendapat perhatian orang ramai. Rata-rata netizen juga berasa kasihan melihat keadaan stesen bas tersebut daif dan tiada perubahan.

I know it's hard to change the sentiments there but Kelantanese, please, please at least demand PAS to do better there (if you're still going to vote PAS. It's exhausting to see isu air for Idk how many years dah. Btw can we get Husam Musa in Pasir Mas 🥺 https://t.co/c6GR8fyX8n

Terminal bas macam reban ayam, airport takde golden lounge, priority departure lane takde, sia sia beli business class, bas rapid dalam bandar dah terkubur, taxi harga yahudi. Tu baru sembang public transport dah gagal besar. Buta agaknya siapa yang undi bulan ni https://t.co/q8IfJflvGU

Bukan itu sahaja, para netizen juga berharap stesen bas ‘sementara’ itu akan dibaik pulih dan diperbaharui jika benar tiada stesen bas baharu akan dibina. Malah, rata-rata netizen juga mahu stesen bas tersebut dinaik taraf supaya penggunanya selesa.

Untuk rekod, Terminal Stesen Bas Bersepadu Kota Bharu Sentral (KB Sentral) dijangka siap pada hujung 2025 bagi menggantikan terminal bas sementara ini yang sudah beroperasi selama lebih 12 tahun.


Virgil Abloh Hasilkan Sarung Tangan Eksklusif Buat Penjaga Gol England

Virgil Abloh, hari ini telah mendedahkan gambar sarung tangan bola sepak Mercurial Touch gloves melalui kolabrasi terbaru Off-White™ bersama jenama Nike.

Ini merupakan pertama kali mereka bekerjasama untuk menghasilkan sarung tangan ini. Difahamkan sarung tangan ini telah dihantar ke penjaga goal pasukan negara England iaitu Joe Hart dari pasukan West Ham dan Jordan Pickford dari pasukan Everton.

Melalui kolaborasi ini, Virgil telah memilih gabungan warna putih dan oren. Trademark logo Off-White™ beserta tanda nama penjaga gol England ini antara yang disertakan. Sarung tangan Nike Goalkeeper Mercurial Touch dikatakan bakal mula disarung oleh dua penjaga gol utama England pada FIFA World Cup 2018.


Virgil Abloh & Louis Vuitton Memperkenalkan Patung Khas Dengan Ketinggian 12 Tingkat

Virgil Abloh yang sedang dalam proses mempersiapkan koleksi fesyen barunya baru-baru ini telah berkongsi di dalam Instagram beliau patung dengan ketinggian 12 tingkat dan sekaligus meraikan hasil karya koleksi SS19 yang diinspirasikan oleh The Wizard of Oz.

a 12 story art work installed. this photo works by standing in one specific place. for the final touch later today i’m going to spray paint an ❌ on exactly where to stand for all the angles to work. [𝓛𝓸𝓾𝓲𝓼 𝓥𝓾𝓲𝓽𝓽𝓸𝓷 ideation studio]

A post shared by @ virgilabloh on Jan 9, 2019 at 7:38am PST

Abloh mengesahkan bahawa setiap studio reka bentuk yang dimiliki beliau sedang bekerja keras untuk menyiapkan kesemua karya kerana lebih banyak koleksi yang perlu disiapkan dalam jangka masa tiga minggu ini

Patung besar setinggi 12 tingkat yang menarik itu menggambarkan model berwarna yang dihasilkan yang dipamerkan di dalam ruang pameran. Difahamkan pilihan warna patung sedemikian mampu memberi ilusi optik buat para pengunjung yang datang ke ruangan pameran.

A post shared by @ virgilabloh on Jan 9, 2019 at 4:31am PST

Oleh kerana ianya hanya boleh dilihat apabila berdiri di lokasi tertentu sahaja, Abloh akan menandakan tempat tertentu tersebut dengan semburan cat bertanda “X” supaya orang ramai yang melalui tempat itu dapat melihat sepenuhnya patung tersebut.

Difahamkan arca besar berwarna-warni ini bakal turut ditempatkan di Stesen Harajuku. Buat anda yang bakal ke Jepun kelak, kemungkinan anda berpeluang melihat seni yang dihasilkan Virgil Abloh

#RealDeal. Nak dapatkan handphone power 8GB RAM + 128GB Storage? Jom tonton video ini.


Virgil Abloh x Air Jordan 1 ‘UNC’ Mula Dijual 9 Jun Ini

Dalam usaha untuk meneruskan kolaborasi diantara Nike dan Off-White™, kedua-dua jenama ini bakal mengeluarkan model Air Jordan 1 ‘UNC’ yang bakal dilancarkan tidak lama lagi.

Model terbaru ini tidak mempunyai banyak bezanya dengan model sebelum ini. Aoa yang membezakan model ini adalah seleksi warna sahaja. Model ini telah menggunakan warna biru yang diinspirasikan daripada University of North Carolina.

Untuk pengetahuan anda, University of North Carolina merupakan tempat bermulanya karier Michael Jordan sebagai pemain bola keranjang sebelum memasuki NBA.

Kasut Off-White™ X Air Jordan 1 ‘UNC’ bakal dijual secara rasmi pada 9 Jun 2018 dengan harga $190 (RM 744.70). Harga resell yang tinggi antara yang dijangkakan bagi model ini.

💥Off white Air jordan 1 "Dark Powder Blue " 💥 #primeknit #newyork #newyorkcity #adidas #ultraboost #kith #nmd #yeezy #yeezyboost #sneakers #sneakerhead #ronniefieg #hypebeast #woodwood #sneakersnstuff #friends #ig #igtravel #igaddict #igseller #igsneakers #blacktoe #jordan1 #bred #6rings #offwhite #power #dark #chicago

A post shared by @ s.sam.group on Apr 26, 2018 at 4:09am PDT


Lihatlah Keunikan 31 Gambar Hotel Virgin Milik Richard Branson Yang Pertama Ini

Dermawan dan usahawan taraf billionaire, Sir Richard Branson telah melancarkan dengan rasmi hotel pertamanya, Hotel Virgin di Chicago, Amerika Syarikat.

Semestinya Hotel Virgin mahu menawarkan sesuatu yang lebih baik seperti mana perkhidmatan syarikat penerbangan Richard Branson. Maka, kadar harga Hotel Virgin ini lebih rendah berbanding hotel-hotel di persekitarannya dengan permulaan harga USD $250 semalaman. Pihak hotel turut menekankan tidak akan mengenakan caj tambahan untuk wi-fi atau pembatalan tempahan.

Baca: Kelebihan Hotel Virgin Richard Branson

Hotel Virgin menyediakan 250 buah bilik tetamu di bangunan bersejarah Loop, Old Dearbon Bank Building. 40 buah bilik jenis suite satu-bilik dan dua buah suite penthouse. Hotel Virgin ini mensasarkan golongan orang bisnes. Kepala katil dan kaki yang bersifat ergonomik memudahkan tetamu melakukan kerja dari katil. Keselesaan inilah yang Hotel Virgin mahu terapkan di dalam minda tetamu mereka.

Kata-kata Richard Branson ketika pengumuman pembukaan Hotel Virgin Chicago:

“It’s been a long held dream to start beautiful, comfortable, fun hotels for guests and give them what they want and need while being gentle on their wallets.”

Virgin Hotel telah bekerjasama dengan Tesla untuk menggunakan kereta elektrik Tesla Model S P85D sebagai pengangkutan buat tetamu hotel sebagai satu perkhidmatan ulang-alik (shuttle service) ke sekitar Chicago.

Palam suis disediakan di tempat yang mudah dicapai dan praktikal digunakan untuk mengecaj gajet ketika beradu di katil.

Semua bilik penginapan Hotel Virgin direkabentuk dengan dua ruangan bagi memberi pengalaman berbeza kepada tetamu bisnes dan keseronokan. Pintu gelungsur untuk memisahkan ruangan tidur dan ruangan bersolek dan bilik mandi. Ini bagi memastikan bilik kedap bunyi dan membantu tetamu berehat dengan selesa sementara salah seorang tetamu menggunakan bilik mandi atau pengering rambut.

Hotel Virgin menampilkan peti sejuk mini jenama SMEG, televisyen pintar LG, dan meja bulat berserta kerusi Vespa yang unik. Makanan ringan boleh ditempah semasa lakukan tempahan hotel, ia adalah sebahagian dari add-on item.

Restoran dan bar direkabentuk mengikut idea perjumpaan face-to-face sama ada di siang hari atau malam hari dengan parti eksklusif. Ia dibuka untuk tetamu hotel dan orang tempatan. Pihak Hotel Virgin menganggap ruangan-ruangan sosial ini seperti: “dynamic hybrid of bar/lounge, laid-back study and restaurant – all with the vibe of a private members club.”

Sumber: HypeBeast, Virgin-Tesla, Beyond Measure, Virgin-Room, SF Gate, Travel Weekly, Curbed, Chicago Eater, CN Traveler, Forbes

LIKE dan FOLLOW Vocket di Facebook serta Instagram


Virgoun Langgan Wanita Lain, Isteri Terpaksa Buka Purdah Untuk Cari Rezeki Sara Anak-Anak

Sebelum ini, nama penyanyi terkenal indonesia Virgoun terlibat kontroversi sehingga kecoh di Malaysia apabila isterinya, Inara Rusli mendedahkan dia curang dan melanggan beberapa orang wanita untuk memuaskan nafsu.

Terbaharu, dalam satu sidang media, Inara memutuskan untuk membuka purdahnya kerana dia perlu bekerja demi menyara anak-anak.

Gon, Nikmat Tuhan mana lagi yang kau Dustakan? #inararusli #virgoun #derysulaiman #drrichardlee #klarifikasi #perselingkuhan #fyp

Menurut laporan, Inara dan Virgoun ketika ini masih dalam proses perceraian. Inara nekad untuk berpisah walaupun Virgoun berhasrat mahu meneruskan lagi perkahwinan mereka.

Inara menyifatkan keputusan diambilnya itu kerana darurat dan memohon agar tiada pihak yang berburuk sangka kepadanya.


Virus Misteri Dari China Sudah Merebak Hingga Ke Jepun

Sebelum ini kita dikejutkan dengan berita penularan virus misteri di China. Malah, ada yang beranggapan virus influenza yang mula merebak di Malaysia berkaitan dengan penyebaran wabak tersebut tetapi sebenarnya tidak berkait.

Untuk pengetahuan anda, virus misteri yang tular di China kini difahamkan telah merebak ke Jepun. Hal ini disahkan oleh Kementerian Kesihatan Jepun dimana seorang lelaki yang baru pulang dari Wuhan, China dijangkiti wabak pneumonia berpunca daripada virus tersebut.

WHO advice for international travel and trade in relation to the outbreak of pneumonia caused by a new #coronavirus in #Wuhan, #China🇨🇳

— World Health Organization (WHO) (@WHO) January 11, 2020

Berikutan itu, Pertubuhan Kesihatan Sedunia (WHO) telah memberi amaran penularan virus coronavius yang boleh menyebabkan selsema sehingga kepada Sindrom Pernafasan Akut Teruk (SARS).

Malah, virus itu juga boleh menyebabkan masalah kesihatan yang lebih serius seperti Sindrom Pernafasan Asia Barat (MERS). Anda dinasihatkan untuk tidak bersentuhan dengan binatang, berada du pasar dan berdekatan dengan produk haiwan jika ke Wuhan.

Pastinya penularan wabak ini cukup membimbangkan. Buat anda yang ingin ke sana, pastikan diri anda sentiasa mengamalkan langkah-langkah pencegahan. Tahukah anda simptom-simptom influenza A? Klik pautan di bawah untuk ketahui lebih lanjut.

Ini Simptom Influenza A Yang Anda Perlu Tahu Dan Cara Untuk Mencegahnya

Virus Misteri Menyerang Wilayah Di China, Pelancong Diminta Berjaga-Jaga

5 Sebab Masyarakat Jepun Gemar Pakai Topeng Muka


Virus Misteri Menyerang Wilayah Di China, Pelancong Diminta Berjaga-Jaga

Kerajaan di negara-negara Asia kini sedang menjalankan pemantauan yang lebih kepada pelancong yang keluar dan masuk dari China selepas pihak kerajaan China merekodkan 44 kes penyakit misteri.

Virus ini menimbulkan kerisauan kerana ia mengingatkan pegawai perubatan terhadap penyakit Severe acute respiratory syndrome (SARS) yang pernah menyebabkan ratusan penduduk Asia meninggal dunia 17 tahun yang lalu.

Pada tahun 2003, SARS merebak ke 26 negara dan menyerang 8,000 pesakit dan dilaporkan 750 nyawa terkorban akibat SARS. SARS yang turut bermula di China, tersebar menerusi jangkitan antara manusia; apabila individu yang dijangkiti menyebarkan virus tersebut menerusi batuk dan bersin.

#ChinesePneumonia Outbreak:Mystery virus probed in #Wuhan, one of the major #traffic hub connecting the Northern and Southern #China.#Chinese Spring Festival travel PEAK SEASON is coming, wear #mask if you MUST go..!#中国肺炎 #春運 #BoycottChina https://t.co/u3xGnLlsLF

— @Dystopia – Stand with #HongKong (@Dystopia992) January 5, 2020

Pihak berkuasa di Hong Kong, Macao, Taiwan, Korea Selatan, Singapura dan Malaysia telah mengambil langkah berjaga-jaga dengan membuat pemeriksaan kesihatan dan suhu badan lebih ketat di balai ketibaan untuk penerbangan dari Wuhan, China di mana virus ini mula dikesan.

Setakat ini, kerajaan China mengesahkan 11 pesakit kekal dalam keadaan kritikal dengan pesakit mengalami simptom demam serta kesukaran untuk bernafas.

Dengan sambutan Tahun Baru Cina yang akan tiba tidak lama lagi, anda dinasihatkan untuk lebih berhati-hati dan memakai topeng muka sekiranya perlu melawat Central China terutamanya Wuhan.

Faktor kesihatan merupakan salah satu sebab mengapa orang Jepun gemar memakai topeng dalam kehidupan seharian mereka. Anda boleh bacanya lagi dalam artikel di bawah.

Malaysia Tawarkan Pengecualian Visa Buat Pelancong China Dan India Bermula Tahun Hadapan


Anda Berpeluang Menangi Sijil Simpanan Premium Sehingga RM5,000 Dengan Kongsi Video #PerpaduanKita2020

Media Prima Digital (MPD) dengan kerjasama Kementerian Perpaduan Negara (KPN), Kementerian Pendidikan Malaysia (KPM) dan Bank Simpanan Nasional (BSN) melancarkan peraduan Kongsi Video Kreatif Anda yang bertemakan #PerpaduanKita2020.

Dengan hanya menghantar video kreatif berdurasi 30 saat, anda berpeluang memenangi 9 hadiah utama melebihi RM5,000 dan 30 hadiah saguhati dalam bentuk SSPNi. Penyertaan ahli Kelab Rukun Negara dan Sekretariat Rukun Negara amat dialu-alukan.

Peserta hanya perlu follow dan like Facebook, Instagram dan Twitter Kementerian Perpaduan Negara. Kemudian muat naik video dengan tag #PerpaduanKita2020.

Setkan akaun kepada ‘Public’ bagi memudahkan penganjur melihat video yang anda muat naik di laman media sosial. Penyertaan video perlu disertakan dengan lengkap nama, no telefon, akaun media sosial serta pautan karya video (link) ke [email protected]

Video yang dihasilkan perlulah mengandungi mesej yang jelas terutama menerapkan norma baharu penjarakan sosial dan sanitasi dalam kehidupan seharian dengan tidak meninggalkan elemen perpaduan sesama rakyat, memelihara cara hidup yang muafakat, toleransi serta unsur masyarakat yang bersatu-padu.

Konsep gaya susunan video kreativiti, kandungan dan kualiti video serta tatabahasa yang digunakan akan diambil kira bagi penilaian dalam video tersebut. Video yang mempunyai jumlah likes dan perkongsian yang banyak juga akan dijadikan asas penilaian bagi peraduan ini.

Setiap video yang dihasilkan mestilah dari idea asal peserta dan kandungan video tidak boleh menyentuh isu-isu sensitiviti kaum, agama dan politik. Imej yang mengandungi elemen seksual, keganasan melampau atau sebarang kelakuan berunsur provokasi juga adalah dilarang sama sekali.

Peraduan bermula 15 Mei hingga 15 Jun 2020. Penyertaan adalah percuma dan terbuka kepada semua warganegara Malaysia. Peserta juga boleh menghantar seberapa banyak penyertaan yang diingini.

Semua video penyertaan adalah hak milik Kementerian Perpaduan Negara dan boleh digunakan bagi tujuan promosi.  Sebarang pertanyaan boleh diajukan melalui Facebook Kementerian Perpaduan Negara.

P/S: Teruskan aktiviti anda dengan penjarakan sosial dan sanitasi mengikut standard operating procedure (SOP) dan saranan Kementerian Kesihatan Malaysia (KKM).

Sementara itu, baca artikel berkaitan perpaduan rakyat Malaysia yang pernah disiarkan di The Vocket. Klik sahaja pautan di bawah ini.

Masyarakat Semenanjung Wajar Contohi Nilai Perpaduan Di Sabah Dan Sarawak

Kisah Guru Ini Menyedarkan Kami Masih Ramai Rakyat Malaysia Yang Cintakan Kedamaian Dan Perpaduan

Iklan Kemerdekaan GM Klang Bawakan Mesej Perpaduan Dengan Gaya Yang ‘Fun’


Virus Ini Akan Memaksa Anda Buat Pembayaran Untuk Akses Ke Dokumen Sendiri

Rakan saya baru menceritakan kepada saya tentang sejenis virus yang bakal buat saya takut sebab selalu melakukannya. Dia menceritakan kepada saya apa virus ini boleh buat pada dokumen dan sistem komputer kita. Fuh!

Menurutnya, Virus Ransomware adalah sejenis perisian jahat atau malware yang mencegah pengguna daripada mengakses dokumen atau sistem di dalam komputer mereka.

Malware ini akan memaksa mangsanya membayar tebusan melalui pembayaran di atas talian sebagai syarat untuk memulihkan dokumen atau membenarkan mereka mengakses kembali sistem yang telah dijangkiti oleh virus Ransomware. Tebusan inilah yang memberi nama virus itu sendiri iaitu ransom.

Kebiasaannya, manusia menyebarkan virus dan juga menggodam perisian peribadi atau organisasi kerana ingin popular dan bangga kerana mereka mempunyai kebolehan untuk merosakkan atau melumpuhkan sistem komputer peribadi atau organisasi. Kini mereka menggunakan kepakaran mereka untuk mendapatkan duit dan keuntungan.

Cara penyebaran virus Ransomware adalah melalui emel terutama sekali menerusi dokumen PDF. Anda akan mendapat emel daripada orang yang tidak dikenali yang meminta anda membuka dokumen PDF terbabit.

Virus Malware yang terdapat di dalam dokumen PDF tersebut akan berfungsi atau running dan semua dokumen Microsoft Office seperti Microsoft Words, Excel, Powerpoint serta PDF dan gambar akan dikunci atau encrypted menyebabkan kita tidak boleh membuka dokumen-dokumen terbabit.

Encrypt adalah proses di mana informasi atau data ditukarkan kepada kod menyebabkan anda tidak boleh membuka atau mengakses dokumen yang telah dijangkiti di dalam komputer anda.

Seterusnya, mesej atau pop-up akan dipaparkan dengan kerap untuk memberitahu bahawa komputer anda telah dikunci atau kesemua fail telah disulitkan. Data-data yang telah dijangkiti hanya boleh dipulihkan dengan pembayaran jumlah wang yang ditetapkan oleh penjahat siber.

Pautan atau link akan diberikan agar anda boleh membuat pembayaran di atas talian dan pembayarannya tidak boleh dikesan oleh sesiapa. Selalunya kita pasti akan cemas apabila dokumen-dokumen penting di dalam komputer kita tidak boleh dibuka dan semestinya kita akan akur dengan peras ugut tersebut untuk menyelamatkan kembali dokumen-dokumen kita.

Masalah menjadi semakin kritikal lagi kerana 90% daripada mangsa yang membuat bayaran tidak mendapat dokumen asal kembali. Ibarat kata peribahasa, sudah jatuh ditimpa tangga. Pusat pakar keselamatan siber kebangsaan, CyberSecurity Malaysia telah mengeluarkan amaran kepada orang ramai mengenai ancaman virus Ransomware. Sila rujuk pautan ini.

Mangsa dinasihatkan untuk mengabaikan arahan pembayaran wang kerana pembayaran tidak menjamin pemulangan data asal. Mangsa juga boleh membuat laporan kepada pusat bantuan oleh Cyber Security Malaysia iaitu Cyber999.

Sebagai langkah berjaga-jaga, pengguna internet dicadangkan untuk menggunakan mengemaskini anti-virus yang terbaru, berhati-hati sewaktu membuka lampiran melalui emel, dan menyimpan salinan pendua dokumen-dokumen penting di dalam cakera keras atau hard disc untuk mengelak daripada dijangkiti virus Ransomware.

Hard disc dan juga pen drive yang dicucuk pada komputer juga haruslah di cabut daripada komputer selepas selesai proses penyimpanan data kerana jika langkah tersebut tidak dipatuhi, Virus Ransomware juga boleh tersebar dan menjangkiti dokumen-dokumen yang tersimpan di dalamnya.

Update terbaru, anda boleh mencuba tangani beberapa jenis virus Ransomware yang ada diluar sana dengan Ransomware Decryptor dari Kaspersky Lab.


Virus Zika Dan Kenapa Orang Tua Pesan Jangan Keluar Rumah Waktu Maghrib

Penyebaran virus Zika, seperti yang saya jangkakan, berlaku dengan sangat pantas (exponential). Ianya berlaku atas banyak faktor, dari segi sifat penyakit demam Zika itu sendiri yang mild, serta mudahnya ia merebak melalui vektor (nyamuk Aedes). Manusia, adalah host, yang menjadi “orang tengah” menyebarkan virus ini.

Manusia yang dijangkiti Zika, simtomnya hanya mild. Mild bermaksud tidaklah seteruk jika dibandingkan dengan penyakit bawaan Aedes lain iaitu denggi. Demamnya tidak setinggi demam denggi. Sakit-sakit badan, loya juga tidak terlalu ketara.

Justeru, manusia yang dijangkiti Zika, masih boleh bergerak, pergi ke kerja seperti biasa. Boleh travel antara benua. Sistem screening yang biasa dilakukan di pintu-pintu masuk antarabangsa, gagal mengesan individu ini kerana kita hanya mengesan individu yang demam panas.

Tambahan pula, tempoh inkubasi Zika iaitu sepuluh hari, bermaksud hanya selepas sepuluh hari digigit nyamuk yang membawa Zika barulah manusia itu mengalami simtom. Dalam tempoh sepuluh hari, seorang manusia tersebut sudah boleh travel ke tempat lain, yang seterusnya digigit aedes di tempat baru dan menyebarkan virus Zika ke host baru pula.

Menarik lagi, selain kita mengetahui bahawa Zika disebarkan melalui nyamuk Aedes, terdapat satu lagi cara transmisi yang tak ramai orang tahu dan tak disebarkan media. Iaitu melalui sexual contact. Ya, terdapat kes di mana seorang lelaki yang dijangkiti Zika ketika berada di luar negara, menjangkitkan Zika kepada isterinya setelah pulang ke negara asal.

Untuk mengekang tersebarnya Zika, pada pandangan saya, kita sudah terlewat. Jika menghambat Zika adalah satu perlumbaan, maka kita sudah ketinggalan di belakang. Langkah mencegah mana-mana penyakit epidemik, ialah memutuskan chain of transmission.

Dalam kes Zika ini, vektornya iaitu nyamuk Aedes. Kita sudah sejak dari dulu cuba membanteras Aedes, untuk mengekang penularan denggi, tetapi lihatlah di mana kita berada sekarang?

Denggi outbreak, masih lagi berlaku. Walaupun usaha di pihak kita (kesihatan) untuk menghapuskan pembiakan Aedes tetap dijalankan secara extensive setiap hari. Namun kesedaran di pihak masyarakat masih rendah, masih dipandang enteng.

Ambil nasihat orang tua-tua yang sekarang semakin tidak diamalkan. Orang tua-tua dahulu melarang keluar rumah waktu senja/maghrib. Nasihat ini bagus sekali, kerana pada waktu itulah nyamuk Aedes keluar mencari mangsanya.

Namun renungkan sendiri apa yang terjadi masa kini, waktu begitulah kita keluar berjalan tepi pantai untuk melihat sunset, dan waktu selepas maghrib itu juga waktu puncak di setiap pasar-pasar malam. Anak-anak kita bermain di padang, lepas maghrib juga baru pulang ke rumah.

Hadis sahih larangan keluar rumah waktu senja,

Jika malam datang menjelang, atau kalian berada di petang hari, maka tahanlah anak-anak kalian, kerana sesungguhnya ketika itu syaitan sedang bertebaran.

Jika telah berlalu sesaat/sejam dari waktu malam, maka lepaskan mereka. Tutuplah pintu dan berzikirlah kepada Allah, kerana sesungguhnya syaitan tidak dapat membuka pintu yang tertutup. Tutup pula wadah/bekas minuman dan makanan kalian dan berzikirlah kepada Allah, walaupun dengan sekadar meletakkan sesuatu di atasnya, matikanlah lampu-lampu kalian.”

(HR. Bukhari, no. 3280, Muslim, no. 2012)

Penjagaan didalam rumah juga perlu diambil perhatian. Pernah dalam siri lawatan kami ke rumah-rumah yang penghuninya menghidap denggi, kami siap ada menjumpai kolah mandi yang dipenuhi jentik-jentik.

Langkah-langkah sebegini hanya sebagai general precaution. Tetapi ianya hanya berkesan sekiranya kita secara komuniti, sama-sama serius melakukannya.

Tidak guna jika dalam sebuah perumahan 40 rumah, semua orang membersihkan rumah kecuali satu rumah. Satu rumah itu boleh jadi sarang nyamuk Aedes yang menggigit penghuni 40 rumah lain. Nyamuk Aedes tidak mengenal mangsa.

Dari situ perlindungan peribadi kita sendiri perlu dititik beratkan. Nyamuk ada tetaplah ada, tapi biarlah dia menggigit orang lain, bukan kita. Letakkan diri kita di tempat nyamuk itu. Tentulah “kita” lagi senang nak gigit orang yang tak pakai lengan panjang, berbanding berlengan panjang.

Tentulah mudah “kita” memasuki rumah yang tidak berjaring, atau rumah yang tidak dipasang ubat nyamuk.

Vaksin untuk Zika, dijangka dikeluarkan dalam tempoh 2 tahun lagi. Jika ia terbukti berkesan, sepertimana vaksin Rubella, saya yakin ia juga akan disenaraikan dalam program imunisasi kebangsaan.

Kalau ada geng antivaksin yang takmau, terpulanglah. Bukan selalu kita dapat peluang untuk tengok sendiri prospective study between mereka yang divaksin, dengan geng antivaksin. Hihi.

Kita boleh sama-sama lihat sendiri, adakah mereka sanggup merisikokan diri mereka dengan komplikasi seperti microcephaly dan GBS.

Sesiapa yang nak hidup dalam dunia konspirasi, dipersilakan. Namun seperti yang kita tahu, geng konspirasi ini, hanya pandai berkonspirasi sahaja. Mereka sendiri tidak menyumbang apa-apa ke arah membanteras atau menghalang penyakit ini merebak, bahkan mengkritik pula kita yang cuba mengekangnya.

Mereka kata Zika ini konspirasi nak kurangkan populasi dunia. Habis, apa cadangan mereka nak banteras/halang Zika ni? Mereka kata Zika ini alasan hendak dijual dan dibuat vaksin. Habis, apa pula kajian yang mereka buat untuk merawat/mencegah Zika?

Tiada. Hanya sekadar bersembang kosong, lots of talk but no action.

Saya teringat sebuah hadis, mengenai perbualan antara Nabi s.a.w dengan para sahabatnya. Nabi bersabda, lebih kurang mafhumnya, andai kata esok datangnya kiamat dan di tanganmu ada benih kurma, maka tanamlah kurma itu.

Hadis ini mengisyaratkan, walaupun tanda-tanda kiamat sudah nampak atau hadir, kita tidak seharusnya melupakan apa yang sepatutnya kita buat.

Logiknya kalau kita tahu esok kiamat, maka mestilah kita akan pulun beribadah hari ini. Tinggalkan tempat kerja, pakat mengerumuni masjid, membaca alquran tak berhenti.

Tapi nabi tak suruh kita gitu. Nabi suruh kita teruskan bekerja, teruskan perbuatan kita, teruskan menanam benih kurma walaupun kita tahu ia takkan sempat bercambah.

Mengingati tanda-tanda akhir zaman tidak sepatutnya membuatkan kita taksub dan paranoid, sebaliknya sepatutnya menginspirasikan kita untuk berusaha lebih keras.

Geng-geng konspirasi asyik mengatakan, inilah fasa akhir, inilah tanda kemunculan dajjal, inilah sains eskatologi blablabla. Tapi akhirnya mereka sendiri tidak menyumbang apa-apa apatah lagi menyeru ke arah memperbanyakkan ibadah.

Dah kata Zika itu hasil konspirasi, petanda akhir zaman, maka buatlah kajian mengenainya. Orang barat berhempas pulas mencari kaedah rawatan dan pencegahan untuk zika, kita pula masih stranded di alam dunia konspirasi.

Baca lagi: Malaysia Berisiko Dapat Virus Zika, 8 Fakta Ibu Mengandung Kena Tahu


Malaysia Berisiko Dapat Virus Zika, 8 Fakta Ibu Mengandung Kena Tahu

Walaupun masih tiada penghidap virus Zika di Malaysia, Kementerian Kesihatan Malaysia telah mengeluarkan amaran kesihatan kepada institusi kesihatan awam dan swasta di negara ini.

Timbalan Ketua Pengarah Kesihatan (Kesihatan Awam) Datuk Dr Lokman Hakim Sulaiman berkata, kementerian memandang serius situasi global ini.

1. Nyamuk Aedes Aegypti Pembawa Virus Zika

Bilangan nyamuk yang tinggi adalah di antara punca mengapa langkah berjaga-jaga diambil di Malaysia.

"Penyakit ini belum terdapat di Malaysia. Rakyat Malaysia amnya tidak mempunyai imuniti terhadap penyakit ini. Oleh itu, jika virus ini dibawa masuk oleh rakyat Malaysia yang dijangkiti atau pelancong luar ke Malaysia, ia boleh merebak dengan pantas," kata Datuk Dr Lokman.

2. Pembawa Nampak Sihat, Sebar Virus Tanpa Sedar

Terdapat laporan menyatakan sebahagian besar (terdapat anggaran mengatakan 80 peratus) tidak menunjukkan gejala dijangkiti.

Menurut Datuk Dr Lokman, penyakit ini hanya menyebabkan demam yang ringan serta bintik-bintik (rashes) di badan, sakit sendi dan tidak menyebabkan kematian.

3. Menyebabkan Kepala/Otak Bayi Dalam Kandungan Mengecil

The mosquito-borne Zika virus could turn into an "explosive pandemic" of babies born with brain damage.

Posted by AJ+ on Thursday, January 28, 2016

Amerika Tengah dan Amerika Selatan menyaksikan lebih ramai bayi dilahirkan dengan kecacatan otak dan kepala mengecut.

Keadaan yang dinamakan microcephaly ini sangat banyak berlaku di Brazil.

Virus ini juga dikaitkan dengan gejala saraf iaitu sindrom "Guillain-Barre."

Laura Rodrigues, Profesor (Epidemiologi Penyakit Berjangkit) di London School of Hygiene and Tropical Medicine berkata, bayi dengan mirocephaly mengalami kalsifikasi (calcification) di dalam otak, mengesahkan ianya satu jangkitan.

Otak bayi tidak berkembang, terdapat struktur hilang menyebabkan otak bayi dan kepala bayi kecil.

Setelah bayi didiagnosa mengalami microcephaly, ianya sudah terlambat.

"Seperti denggi, tiada vaksin dan ubat khusus untuk membunuh virus ini. Oleh itu, orang yang dijangkiti akan menjadi sumber jangkitan kepada orang lain jika digigit oleh nyamuk Aedes," kata Datuk Dr Lokman.

Kementerian Kesihatan Malaysia menasihatkan ibu-ibu mengandung tidak melawat negara-negara terlibat.

Menurut Pusat Pengendalian dan Pencegahan Penyakit (CDC) Amerika, 24 negara terlibat dengan wabak ini. Senarai negara yang terlibat boleh dilihat di sini.

Sejuta rakyat Brazil disahkan menghidap virus Zika.

WHO mengatakan Zika “spread explosively” sambil menganggarkan kira-kira 4 juta orang akan dijangkiti penyakit ini.

Datuk Dr Lokman menasihatkan orang awam mengambil langkah berjaga-jaga melindungi keluarga daripada virus Zika, dengan mengambil langkah-langkah yang sama menjauhi denggi.

BACA: 8 Perkara Yang Anda Patut Tahu Dan Lakukan Jika Anak Diserang Demam Sawan


Bagaimana Buat Permohonan Visa Ke Afghanistan

Mengenal Afghanistan merupakan pengalaman yang cukup indah sekali, negara unik dengan permandangan cantik yang sungguh mempersonakan. Bagi rakyat Malaysia, anda memerlukan visa untuk masuk ke Afghanistan.

Anda mungkin tidak tahu visa Afghanistan sebenarnya boleh dimohon dari Malaysia sahaja. Kepada yang berhasrat untuk berkelana ke bumi Afghanistan di sini kami kongsikan cara mudah bagaimana memohon visa ke Afghanistan.

Sediakan dokumen perjalanan anda seperti passport, gambar passport, nama lokasi yang ingin dilawati. Ini penting sebagai persediaan awal sebelum di interview. Kalau boleh rancang perjalanan sebaiknya, boleh bertanya dengan komuniti Malaysia yang pernah ke Afghanistan. Jangan risau mereka semuanya baik-baik belaka.

Seperti permohonan visa ke negara lain, sila isikan borang permohonan visa anda terlebih dahulu. Boleh download di sini. Untuk laman web kedutaan Afghanistan di Malaysia boleh rujuk di sini.

Seterusnya hantarkan borang permohonan visa anda di kedutaan Afghanistan bertempat di Kuala Lumpur.

Alamat kedutaan:
Wisma Sin Heap Lee, 13th Floor,, 346, Jalan Tun Razak, Kampung Datok Keramat, 50400 Kuala Lumpur, Wilayah Persekutuan Kuala Lumpur, Malaysia

Dekat sahaja dengan Ampang Park. Cari bangunan Wisma Sin Heap Lee.

Untuk penghantaran visa sila buat bermula dari 10 am – 2.00 pm, dan untuk ambil visa bermula pada pukul 2.00 pm – 5.00 pm. Jika tiada sebarang halangan, visa anda siap dalam masa 2 hari sahaja.

Secara peribadi, bagi saya visa ke Afghanistan paling mahal setakat ini. Bayaran RM336 untuk single entry dan RM500 untuk visa pekerja.

Permohonan visa saya tidak memerlukan sebarang invitation letter, ini mungkin disebabkan saya di kira sebagai kakitangan media. Mereka sangat mengalu-alukan kami ke negara mereka.

Tapi jika anda pergi di atas urusan peribadi atau sebagai pelancong, surat jemputan dari warga Afghanistan mungkin diperlukan. Jangan risau, ini tidaklah begitu rumit atau anda boleh cuba tips di sini.

Ketika permohonan visa saya sangat mudah, tidak memerlukan sebarang interview. Tetapi berdasarkan pengalaman pengembara lain yang pernah ke Afghanistan, biasanya anda akan berhadapan dengan sesi interview.

Sangat penting untuk nampak yakin! Dan berbuallah tentang perkara-perkara menarik tentang Afghanistan.

Jika anda ingin ke Afghanistan, saya doakan semoga berjaya dan selamat mengembara.

LIKE dan FOLLOW Vocket di Facebook serta Instagram


Visa Bekerjasama Dengan PLUS Bagi Memudahkan Pembayaran Tol

Menurut Astro Awani, firma teknologi pembayaran global iaitu Visa, telah bekerjasama dengan PLUS Malaysia Bhd bagi merintis program RFID PLUS untuk memodenkan pembayaran tol di Malaysia.

Pengurus Visa Negara Malaysia, Ng Kong Boon berkata program ini adalah satu alternatif baharu untuk pemandu yang mahu membayar tol dengan menggunakan kad kredit Visa, debit atau prabayar dan ia juga salah satu cara untuk memperluaskan sejak penerimaan Visa di Malaysia.

Dengan adanya sistem terbaru ini, para pemandu dapat mengurangkan kesesakan di plaza tol akibat kelewatan atau kegagalan dalam menambah semula baki yang berkurangan kerana ianya telah menawarkan fleksibiliti dan kebebasan kepada pemandu Malaysia untuk membayar tol melalui kad kredit dan debit.

Alat tag RFID PLUS itu yang telah menghubungkan secara terus kepada akaun kad kredit atau debit pemandu, akan diberi percuma kepada para pemandu di Malaysia yang menyertai program perintis awam di Jambatan Pulau Pinang, BKE dan Jitra mulai 15 Disember ini.


Visa Kerja Sambil ‘Travel’ Di New Zealand Akan Dibuka 23 Januari Ini

Ianya pasti satu pengalaman yang menyeronokkan jika dapat bekerja di luar negara. Sambil merasa berjalan di tempat orang, dapat juga wang untuk sara hidup.

New Zealand akan mula membuka permohonan untuk working holiday visa kepada rakyat Malaysia bermula 23 Januari depan pada jam 5 pagi waktu Malaysia. Dengan adanya visa ini, anda bebas untuk bekerja atau belajar sepanjang anda travel di New Zealand.

Menurut laman sesawang rasmi Imigresen New Zealand, bagi sesiapa yang ingin memohon visa travel sambil bekerja tersebut perlulah bekerja selama 6 bulan atau ke atas di sana. Walau bagaimanapun, pemohon mesti mempunyai simpanan awal sekurang-kurangnya NZ$2,250 (RM6,100) sebagai persediaan untuk membayar tempat tinggal dan lain-lain.

Terdapat beberapa kriteria yang perlu anda ikuti untuk memenuhi syarat permohonan visa tersebut. Antaranya;

1. Anda perlu berumur di antara 18 hingga 30 tahun.
2. Tidak dibenarkan mencari pekerjaan tetap di sana.
3. Bagi yang sudah berkeluarga, tidak boleh bawa anak dan pasangan. Jika mahu bawa pasangan, mereka perlu buat visa berasingan.

Permohonan ini boleh dilakukan secara dalam talian dengan bayaran NZ$208 (~RM860) yang mana anda boleh membayarnya melalui kad kredit atau kad debit. Hanya 1,150 visa ini akan dikeluarkan kepada rakyat Malaysia. Jadi pastinya akan perlu berebut dengan pemohon lain dari Malaysia untuk mengisi quota 1,150 visa ini.

Untuk maklumat lanjut berkenaan permohona visa kerja ini, anda boleh tekan di sini. Selamat mencuba dan semoga berjaya.

#RealDeal. Nak dapatkan handphone power 8GB RAM + 128GB Storage? Jom tonton video ini.


Visa Kerja Sambil ‘Travel’ Di New Zealand Kembali Dibuka Pada 23 Januari 2020

Sebut sahaja melancong, pasti ada daripada anda sudah tersenyum gembira. Bagaimana kami katakan anda berpeluang untuk bekerja di luar negara untuk sara kehidupan dan berjalan-jalan di luar negara?

Untuk pengetahuan anda, New Zealand bakal membuka permohonan untuk working holiday visa kepada rakyat Malaysia bermula pada 23 Januari 2020 pada jam 10 pagi waktu New Zealand dan 5 pagi waktu Malaysia. Dengan adanya visa ini, anda dibenarkan untuk bekerja atau belajar sepanjang anda travel di New Zealand.

Difahamkan bahawa pemohon yang ingin memohon visa travel sambil bekerja tersebut perlulah bekerja selama 6 bulan atau ke atas di sana. Walau bagaimanapun, pemohon haruslah mempunyai simpanan awal sekurang-kurangnya NZ$2,250 (RM6,100) sebagai persediaan untuk membayar tempat tinggal dan lain-lain.

Akan tetapi, terdapat beberapa kriteria yang perlu anda ikuti untuk memenuhi syarat permohonan visa tersebut. Antaranya adalah anda perlu berumur di antara 18 hingga 30 tahun dan tidak dibenarkan mencari pekerjaan tetap di sana.

Bagi anda yang sudah berkeluarga, anda tidak boleh bawa anak dan pasangan. Jika mahu bawa pasangan, mereka perlu buat visa berasingan. Permohonan ini boleh dilakukan secara dalam talian dengan bayaran NZ$208 (~RM860) menggunakan kad kredit atau kad debit.

Adalah diingatkan bahawa hanya 1,150 visa ini akan dikeluarkan kepada rakyat Malaysia. Jika anda berminat untuk memohon visa ini dan ingin dapatkan maklumat lebih lanjut, anda boleh layari laman sesawang ini. Semoga berjaya!

Teruja untuk memohon visa ini? Apa kata anda baca dahulu tip untuk memohon visa ini pada pautan di bawah.

Travel Sambil Kerja, 5 Tip Mohon ‘Working Holiday Visa’ Di New Zealand

10 Tips Anda Patut Tahu Sebelum Jelajah Ke New Zealand

Lelaki Ini Dedah Bagaimana Beliau Buat ‘Road Trip’ Percuma Di New Zealand


Qatar Tawar Visa Percuma Kepada 80 Negara Termasuk Malaysia

Kementerian Dalam Negeri Qatar (MOL), Pihak Berkuasa Pelancongan Qatar (QTA), dan Qatar Airways dalam satu kenyataan telah mengumumkan bahawa Qatar kini telah membenarkan kemasukan visa percuma kepada 80 negara berkuatkuasa serta-merta. Kenyataan yang dikeluarkan pada awal bulan Ogos ini turut menyenaraikan Malaysia sebagai salah satu negara yang mendapat pengecualian kemasukan tanpa visa ke Qatar.

Rakyat Malaysia yang ingin berkunjung atau melancong ke Qatar kini tidak perlu lagi membuat sebarang permohonan atau pembayaran visa. Tempoh sah 90 hari diberikan bermula dari tarikh yang dikeluarkan. Dalam laporan yang lain berkata, pengecualian caj visa (VOA) oleh Kerajaan Qatar kepada rakyat Malaysia adalah sebagai tanda pengiktirafan dan penghargaan atas sumbangan rakyat Malaysia yang banyak bekerja dalam bidang profesional dan teknikal di Qatar.

Selain itu, tawaran visa percuma kepada 80 negara ini juga bertujuan untuk menggalakan lebih ramai pelancong ke Qatar pada masa akan datang. Akhbar Al-Baker, selaku Ketua Eksekutif Qatar Airways berkata, “pengumuman ini bakal menjadikan Negara Qatar sebagai negara paling terbuka di rantau ini. Ia adalah peristiwa penting bagi Qatar untuk menjadi negara paling terbuka yang menerima kemasukan pelbagai bangsa dari seluruh dunia ke Qatar tanpa visa merupakan sesuatu yang sangat membanggakan”.

BACA JUGA: Dipilih Syarikat Penerbangan Terbaik 2017, 5 Perkara Usahawan Boleh Belajar Dari Qatar Airways


Kini Visa Umrah Di Arab Saudi Boleh Ditukar Menjadi Visa Pelancong

Mengikut laporan Saudi Gazette, visa umrah kini boleh ditukar menjadi visa pelancong.

Presiden Suruhanjaya Pelancongan dan Warisan Kebangsaan Arab Saudi (SCTH), Putera Sultan bin Salman melancarkan Program Pasca Umrah pada Ahad lepas sebagai satu inisiatif yang membolehkan jemaah umrah untuk menukar visa mereka menjadi visa pelancong.

Ia merupakan saluran utama inisiatif “The Kingdom is Muslims’ Destination” yang dicadangkan oleh suruhanjaya tersebut beberapa tahun lalu.

Dalam satu kenyataan media selepas majlis pelancaran di Riyadh, Putera Sultan berkata program itu bertujuan memberi peluang kepada jemaah umrah untuk melihat mercu tanda negara, tapak bersejarah Islam, destinasi pelancongan yang menarik dan pusat-pusat membeli-belah.

Jemaah umrah juga berpeluang untuk melakukan lawatan kebudayaan, perubatan, pendidikan, pemasaran, pameran atau menghadiri persidangan setelah selesai melakukan ibadah umrah, katanya.

Pemegang visa perniagaan dan warganegara GCC juga berpeluang menyertai Program Pasca Umrah.


Kempen ‘Visit Malaysia 2020’ Dilancarkan Secara Rasmi Di Thailand

Chiang Mai, Thailand menjadi saksi pada minggu ini sempena pelancaran kempen terbaru Malaysia iaitu ‘Visit Malaysia 2020’. Majlis yang dirasmikan oleh Menteri Pelancongan Dan Kebudayaan Malaysia, YB Dato’ Seri Mohamed Nazri Aziz diadakan di Chiang Mai sempena ASEAN Tourism yang berlangsung pada minggu ini.

Menurut YB Dato’ Seri Mohamed Nazri Aziz, kempen ini sekaligus bakal membolehkan Malaysia menerima lebih 36 juta pelancong menjelang 2020 sekaligus mengutip meningkatkan pengaliran wang masuk ke dalam negara kita sebanyak RM168 bilion.

Slogan ‘Travel.Enjoy.Respect’ dipilih sebagai pemangkin buat orang ramai dalam menjemput pelancong luar dengan penuh adab dan menceriakan. Menurut YB Dato’ Seri Mohamed Nazri Aziz lagi, beliau sangat yakin dengan perkembangan Malaysia sebagai hab pelancongan pilihan pelancong dan yakin industri ini mampu berkembang dengan lebih lagi.

Kehadiran beberapa hotel mewah seperti Four Seasons, Movenpick dan Hilton antara yang bakal menyumbang kepada penawaran mencecah 1,000 bilik buat para pelancong.

Kempen Visit Malaysia 2020 turut diumumkan dengan logo rasmi. Berdasarkan tinjaun kami, ramai netizen di Twitter ternyata kurang berpuas hati dengan logo rasmi Visit Malaysia 2020. Tampak tidak profesional dan yakin Malaysia mampu menghasilkan logo yang lebih baik antara yang menjadi keluhan.

Bagaimana pula dengan anda? Adakah dengan logo dan slogan yang digunakan pada kempen Visit Malaysia 2020 kena dengan citarasa anda atau sebaliknya? Kongsikan pendapat anda di ruangan komen dibawah.


Anda Boleh Bayangkan Apa Yang Berlaku Di Dalam Perut Anda Selepas Memakan Mi Segera? Saksikan Ini

Mi segera merupakan makanan pilihan bagi mereka yang tidak mempunyai kesempatan masa atau tiada duit untuk membeli makanan yang lebih wajar.

Kajian Dr. Braden Kuo dari General Hospital Massachusetts mungkin akan menyebabkan anda bertukar fikiran untuk menikmati mi segera selepas ini.

Beliau telah menggunakan kamera bersaiz pil untuk melihat keadaan di dalam perut seseorang yang telah memakan mi segera dan keputusannya sangat mengejutkan.

Kajian mendapati mi segera tidak tercerna oleh perut walaupun selepas 2 jam! Ini boleh menyebabkan badan tidak dapat menyerap nutrien yang sepatutnya. Anda perlu berhati-hati kerana kebanyakan mi segera mengandungi pengawet bertoksid yang dikenali sebagai tertiary-butyl hydroquinone (TBHQ). Pengawet ini akan berada lama di dalam badan kita dan tiada siapa tahu apa kesannya kepada badan. Secara umumnya pasti kita tahu ia tidak elok untuk kesihatan bukan?


Terompah Jepun Yang Bergaya Ini Dijual Dengan Harga RM2,100

Rasanya jarang hendak nampak orang memakai kasut terompah kayu untuk dibuat kerja apatah lagi untuk dibuat berjalan-jalan. Di Jepun, terompah atau dikenali sebagai geta adalah kasut yang dipakai untuk aktiviti seharian dan disebabkan bahagian bawahnya kayu yang tinggi, ianya juga dipakai di waktu musim sejuk untuk berjalan di atas salji untuk mengelakkan kaki basah.

Geta tidak mempunyai segi dan bahagian kiri dan kanan adalah sama. Jenama terkemuka Jepun, Visvim mengeluarkan geta versi mereka dengan beberapa warna yang boleh dipilih. Motif bandana menghiasi geta ini yang menambahkan lagi keunikan geta ini.

Barangan yang dihasilkan oleh jenama Visvim ini memang sangat berkualiti tinggi dan limited. Dan disebabkan itu, geta ini dijual pada harga ¥54,000 JPY (lebih kurang RM2187). Sanggup tak anda untuk berbelanja lebih RM2,000 untuk sepasang terompah yang cantik ini? Kalau pakai geta ini dan jalan di Bangsar, memang orang pandang punyalah. Lain dari yang lain gaya anda nanti.


VITALYZDTV Hadir Ke Malaysia Untuk Menawan Hati Gadis Malaysia. Berjayakah Beliau? Lihat Ini

Kami baru saja melihat channel Vitalyzdtv dan ternampak video terbaru kaki prank ini berada di Malaysia lebih kurang sebulan yang lalu. Kali ini Vitalyzd cuba memikat gadis-gadis comel di Malaysia terutamanya amoi.

Jom lihat berjayakah Vitalyzd menggunakan pickup line beliau untuk memikat gadis Malaysia ini.


Untuk Tiket Lebih Murah, VivaColombia Rancang Penerbangan ‘Tanpa Kerusi’

Mungkin ianya idea yang bagi kita tidak masuk akal, tetapi sebuah syarikat penerbangan penerbangan tambang murah di Colombia, VivaColumbia merancang untuk membuang kerusi di dalam kapal terbang dan mahu penumpangnya berdiri.

Kemungkinan kerusi kapal terbang yang standard dijangka akan digantikan dengan kerusi berdiri seperti gambar di bawah di mana jarak dengan kerusi di hadapan adalah lebih kecil supaya setiap penerbangan dapat membawa lebih ramai penumpang.

Dengan peningkatan kadar pelancong yang berkunjung ke negara tersebut saban tahun, ianya idea yang bagi mereka dapat mengurangkan lagi harga tiket supaya ianya mampu dibeli oleh semua lapisan masyarakat terutamanya budget traveller.

Pengasas VivaColombia, William Shaw berkata memang ada yang berminat untuk terbang berdiri dan mereka sendiri sedang mencari cara untuk mengurangkan lagi kos tiket untuk penumpang terbang. ” Tiada siapa yang peduli jika tiada sistem inflight entertainment untuk penerbangan satu jam dan tiada siapa pun peduli jika tidak dijamu kacang ketika terbang. Janji mereka dapat sampai ke destinasi,” tambah Shaw.

Namun impian VivaColombia untuk realisasikan perkara ini tampak samar apabila Civil Aviation Authorities(CAA) tidak menyukai idea ini. Direktor CAA Colombia Alfredo Bocanegra berkata, “Semua orang perlu terbang seperti manusia biasa. Siapa yang menggunakan pengangkutan awam pasti lebih tahu. Tiada siapa yang mahu berdiri dan lebih selesa untuk duduk.”

Konsep untuk penerbangan berdiri ini sudah lama didebatkan. Idea untuk kerusi berdiri juga pernah dibuat Airbus pada tahun 2003 tetapi nampaknya ianya hanyalah sekadar konsep sehingga kini. Jika suatu hari nanti penerbangan tanpa kerusi ini diberi green light, adakah anda mencubanya?


Vivo Bakal Menjadi Yang Terawal Menawarkan Telefon Pintar 5G

Disaat jenama telefon pintar lain berlumba-lumba untuk menjadi yang tercanggih baik dari rekaan mahupun kualiti kamera, Vivo nampaknya mahu tampil berbeza pada kali ini dengan menjadi yang terawal menawarkan telefon pintar dengan rangkaian 5G.

Berdasarkan gambar yang tertiris, Vivo Nex antara yang menjadi telefon pintar terawal dengan penawaran internet 5G. Setakat ini, Vivo masih belum mendedahkan kelajuan internet maksimum yang boleh dicapai telefon pintar keluaran mereka.

Selain itu, dikatakan Huawei dan Samsung juga antara yang dalam proses dalam menawarkan telefon pintar 5G. Internet dengan rangkaian 5G membolehkan pengguna menikmati internet dengan kelajuan sehingga 10Gbps.

Walaubagaimanapun, semuanya tertakluk kepada telco di sesebuah negara dalam menawarkan rangakaian yang terbaik buat para pengguna.

Baca lagi: Cyberjaya Dipilih Sebagai Bandar Pertama Dengan Kelajuan Internet 5G


Vivo Lancar Model ‘NEX’ Telefon Pintar Dengan Kamera Depan Tersembunyi

Jenama telefon pintar pakar swafoto, telah memperkenalkan telefon pintar dengan teknologi terkini serta skrin penuh tanpa takuk yang sedang jadi fenomena.

Vivo NEX didatangkan dengan skrin 6.59-inci dengan resolusi HD+ penuh. Ia menggunakan cip Snapdragon 845, memori 8GB RAM, dan storan 128GB dan akhir sekali telefon pintar ini dikuasakan dengan bateri berkapasiti 4,000mAh.

Menarik tentang model NEX ini adalah kamera hadapannya yang boleh ‘disembunyikan’. Ia berbeza sedikit dengan Oppo Find X kerana hanya kamera depan sahaja yang tenggelam. Selain fungsi kamera boleh tenggelam, telefon ini turut teknolgi AI (kecerdasan buatan) untuk menghasilkan gambar lebih cantik daripada biasa.

Selain itu terdapat juga ciri yang amat menarik iaitu teknologi ‘Screen Soundcasting’ di mana speaker suara berada dibelakang skrin dan dapat memberikan bunyi yang lebih cantik. Ini merupakan inovasi terbaru yang hadir untuk rekaan telefon pintar bezelless (nirbingkai).

Untuk pasaran di Malaysia, Vivo menawarkan harga serendah Rm2,799 dan akan mula dijual pada 28 Julai 2018 diseluruh cawangan mereka.


vivo Lancarkan Peraduan 99 Nights In Potrait Dengan Hadiah Sehingga RM5,000

Bersempena dengan pelancaran siri vivo V25, vivo dengan berbesar hati ingin mengajak rakyat Malaysia untuk sama-sama menyertai peraduan terbaru mereka iaitu 99 Nights In Potrait.

Menerusi peraduan yang dilancarkan, vivo berharap rakyat Malaysia mampu mempamerkan kreativiti masing-masing dalam memaparkan keindahan potrait pada waktu malam atauu pada keadaan cahaya bersama keadaan sekitar.

Menariknya, peraduan ini dibuka buat semua individu tidak kira sama ada pengguna vivo atau sebaliknya di mana para pemenang berpeluang memenangi hadiah sehingga RM5,000. Menarik bukan?

Hanya terdapat dua langkah mudah untuk anda menyertainya. Pertama anda perlu mendapatkan gambar potrait yang diambil pada waktu malam menggunakan telefon pintar sahaja. Khusus buat pengguna vivo, memaparkan watermark telefon pintar antara yang dicadangkan.

Seterusnya, anda sekadar perlu muat naik gambar tersebut menerusi platform media sosial seperti Instagram, Facebook dan Twitter dengan hashtag #vivo99NightsinPortrait dan #vivoMalaysia. Peraduan vivo 99 Nights In Potrait ini sedia berlangsung bermula 5 Oktober sehingga 5 November ini.

Sebanyak 20 hadiah menarik sedia untuk dimenangi manakala hadiah utama yang bakal ditawarkan buat pemenang adalah sebuah vivo V25e.

Selain itu, hadiah-hadiah seperti DJI OM6, Joyoung Soy Milk Maker dan Joyoung Portable Juice Blender antara yang bakal ditawarkan buat para pemenang. Ketahui lebih lanjut mengenai peraduan yang dianjurkan serta senarai pemenang yang diumumkan dengan layari laman Facebook rasmi vivo.


Vivo Lancarkan Smartphone Pertama Dengan Pengimbas Cap Jari Diatas Skrin

Vivo dengan kerjasama Synaptics pada awal tahun ini telah mengumumkan teknologi terbaru mereka yang membolehkan pengguna unlock smartphone hanya dengan menggunakan pengimbas cap jari diatas skrin.

Syarikat yang berasal dari China ini nampaknya tidak menunggu lama dengan mengumumkan model X20 Plus UD yang hadir dengan teknologi ‘Vivo In-Display Fingerprint Scanning Technology’ pada minggu ini.

Dari segi spesifikasi, Vivo X20 Plus UD menggunakan processor Snapdragon 660, RAM 4 GB dan ruang storan 128 GB. Mungkin bukan spesifikasi seakan smartphone flagship yang ditawarkan pada masa kini, namun penawaran teknologi pengimbas cap jari diatas skrin bakal menjadi keistimewaan buat telefon ini.

Bagi membuatkan model ini tampil lebih moden dan futuristik, Vivo X20 Plus UD turut ditawarkan dengan paparan bezelless. Bateri sebesar 3,800 mAh dan Kamera 24-Megapixel pada bahagian belakang antara yang tersedia.

Setakat ini masih belum ada berita mengenai penawaran Vivo X20 Plus UD untuk pasaran Malaysia. Model ini bakal ditawarkan di China dengan harga sekitar RMB 3,998 (~RM 2,453). Sebuah harga yang berbaloi untuk sebuah teknologi yang baru.


Vivo Malaysia Lancarkan Siri V20 Memfokuskan Kamera Swafoto 44-Megapixel ‘Eye Autofocus’

Siri V daripada merupakan sebuah siri yang memfokuskan kepada kreativiti serta kemampuan kamera. Siri ini menjadi pilihan khusus buat mereka yang mahukan yang terbaik pada setiap gambar yang diambil. Pada kali ini, siri ini kembali lagi menerusi dua model terbaru iaitu Vivo V20 dan Vivo V20 Pro.

Hadir dengan rekaan yang moden dan slim, Vivo V20 dilengkapi dengan skrin 6.44-inci AMOLED dan dikuasakan oleh processor Snapdragon 720G. RAM 8GB dan storan 128GB antara yang ditawarkan. Menariknya Vivo menawarkan pengecasan 33W Fast Charge buat kedua-dua model yang berkapasiti 4,000mAh.

Vivo V20 Pro pula sebagai model dengan spesifikasi yang lebih tinggi bagi siri V20. Berkongsi saiz skrin yang sama, Vivo V20 Pro dilengkapi processor Snapdragon 765G, RAM 8GB dan ruang storan 128GB. Model Pro ini juga turut dilengkapkan dengan rangkaian 5G.

Dari segi kamera, Vivo siri V20 dilengkapi dengan tiga kamera pada bahagian belakang dengan sensor 64-megapixel.

Bukan sahaja memfokuskan kepada kamera belakang semata-mata, model ini turut dilengkapi dengan kamera swafoto 44-megapixel beserta teknologi eye autofocus. Dalam erti kata lain, swafoto anda akan kelihatan lebih menarik dan jelas pada setiap foto yang diambil

Mengulas dari segi harga, Vivo Malaysia sedia menawarkan Vivo V20 dengan harga RM1,499 manakala model Vivo V20 Pro 5G hadir dengan harga RM1,899. Sebuah harga yang berbaloi berdasarkan spesifikasi serta ciri menarik yang ditawarkan.

Pada tahun lalu, Vivo telah mengumumkan pelan mereka untuk menjadi yang terawal menawarkan teknologi internet 6G.

Vivo Muncul Antara Jenama Terawal Memulakan Teknologi 6G

Vivo Super Flash Charge 120W Tawarkan Kepantasan Pengecasan 4000mAh Dalam 13 Minit


vivo Malaysia Lancarkan The Incident, Filem Pendek Yang Dirakam Menggunakan X60 Pro

Bermula dengan menawarkan telefon pintar mampu milik dengan spesifikasi berbaloi buat para pengguna, siapa sangka jenama vivo mampu melangkah jauh sehingga berjaya menawarkan sebuah telefon pintar dengan teknologi rakaman yang serba canggih.

Terbaharu, vivo Malaysia telah melancarkan sebuah filem pendek bertajuk The Incident. Menariknya, filem pendek yang sarat dengan sinematografi yang menarik ini berjaya dirakam dengan hanya menggunakan model terbaru vivo iaitu vivo X60 Pro.

Kisah The Incident yang berjaya ditayangkan di GSC, 1 Utama pada minggu ini mengisahkan tentang seorang ibu tunggal yang terpaksa bekerja keras dalam membesarkan anaknya selepas kehilangan suaminya sewaktu musim pandemik.

Bantuan Gimbal Stabilization 2.0, Extreme Night Vision 2.0 beserta beberapa rakaman vivo X60 Pro yang mampu menawarkan warna yang baik sekaligus membuatkan filem pendek ini tampak lebih dramatik.

Anda boleh tonton dengan lebih lanjut filem pendek daripada vivo Malaysia ini dengan klik video di bawah. Pastinya anda akan teruja dengan teknologi rakaman yang sudah mulai ditawarkan pada telefon pintar.

Selepas ZEISS dan Leica, difahamkan Hasselblad turut bekerjasama dengan syarikat telefon pintar dalam menghasilkan imej terbaik.

Selepas ZEISS Dan Leica, Hasselblad Bakal Kerjasama Bersama Syarikat Telefon Pintar

4 Perkara Penting Dalam Menjamin ‘Work From Home’ Anda Berjalan Dengan Lancar


Vivo Menjadi Pengeluar Smartphone Pertama Dengan Pengimbas Cap Jari Diatas Skrin

Disaat dua jenama smartphone terbesar iaitu Samsung dan Apple terpalit dengan ura-ura untuk mengumumkan smartphone dengan pengimbas cap jari terbina diatas skrin, Vivo nampaknya berjaya menjadi yang terawal untuk mengumumkan teknologi ini.

Penggunaan teknologi ini disokong oleh cip biometrik yang canggih membolehkan orang ramai boleh terus unlock smartphone mereka hanya dengan meletakkan ibu jari terus diatas skrin. Canggih bukan?

Telefon terbaru daripada Vivo ini bakal dilancarkan pada 28 Jun ini manakala smartphone yang tertera di dalam video berkenaan merupakan versi prototaip.

Pengeluaran teknologi terbaru yang diumumkan Vivo ini secara tidak langsung memberi sinar harapan kepada model terbaru Apple iPhone untuk tampil dengan teknologi yang sama. Pastinya tampak lebih moden dengan rekaan yang bezel-less.


Anda Boleh Bayangkan Bagaimana Keadaan Spiderman Apabila Bertemu Bayinya Sendiri?

Spiderman kini ada bayi? Filem yang mana pulak tunjukkan Spiderman sudah berkahwin?

Jangan panik, kerana ini merupakan iklan komersial yang dijalankan oleh syarikat Evian bagi mempromosikan produk air mereka yang sesuai untuk setiap peringkat umur.

Mari saksikan kelincahan bayi Spiderman di balik cermin ini.


Vivo Menjadi Smartphone Pertama Memperkenalkan ‘Fingerprint Scanner’ Diatas Skrin

Jika sebelum ini Vivo hanyalah sekadar jenama yang berpengaruh serta mengeluarkan smartphone canggih dengan harga mampu milik, kini Vivo sudah berjaya menjadi trendsetter dengan pengeluaran smartphone pertama dengan fingerprint scanner diatas skrin.

Melalui teknologi yang dikenali sebagai ‘Vivo In-Display Fingerprint Scanning Technology’, pengguna berpeluang ‘unlock’ smartphone mereka hanya dengan menggunakan jari secara terus diatas skrin.

Lebih menarik teknologi ini turut membantu untuk menghasilkan sebuah smartphone bezelless tanpa perlu mengharapkan kepada tempat pengimbas jari seperti sebelum ini.

Kami jangkakan teknologi ini bakal digunakan secara meluas pada tahun ini selepas pengeluaran rasmi daripada Vivo. Kemungkinan besar teknologi seperti ini akan diperkenalkan pada model flagship terbaru yang bakal diumumkan OnePlus iaitu OnePlus 6. Tonton video dibawah untuk mengetahui bagaimanakah teknologi ini berfungsi.


Vivo Muncul Antara Jenama Terawal Memulakan Teknologi 6G

Disaat masih banyak negara sedang menguji teknologi 5G, Vivo selaku jenama yang popular dengan telefon pintar sudah mula penyelidikan mengenai rangkaian internet 6G.

Melalui usaha awal mereka, dapat dilihat Vivo sudah mula memperkenalkan rekaan tanda dagang bagi teknologi internet terbaru ini. Meskipun masih terlalu awal untuk melancarkan teknologi ini, teknologi 6G ini dikatakan bakal diperkenalkan secara meluruh menjelang 2030.

Internet dengan rangkaian 6G ini dikatakan bakal menawarkan capaian internet mencecah Tbps atau dalam erti kata lain 1000 kali ganda lebih pantas berbanding internet 5G.

Untuk pengetahuan, ini bukanlah pertama kali pertama Vivo tampil sebagai jenama telefon pintar terawal dengan teknologi internet terbaru. Sebelum ini, Vivo berjaya memperkenalkan Vivo Nex 3 5G sebelum jenama-jenama telefon pintar lain memperkenalkannya.

Vivo sebelum ini turut memperkenalkan beberapa teknologi yang berjaya membuatkan orang ramai teruja serta penawaran telefon pintar mampu milik. Klik pautan di bawah untuk bacaan lanjut.

Vivo Perkenalkan Telefon Pintar 5,000mAh Dengan Tiga Kamera Belakang Berharga RM599

Vivo Super Flash Charge 120W Tawarkan Kepantasan Pengecasan 4000mAh Dalam 13 Minit


Vivo Mungkin Perkenalkan Telefon Pintar Dengan Empat Kamera Hadapan

Jika sebelum ini, jenama-jenama seperti Apple, Samsung dan Huawei yang sering tampil dengan inovasi terbaru, dapat dilihat sejak akhir-akhir ini jenama dari China seperti Vivo juga tidak kurang hebatnya.

Berjaya menjadi antara penyedia telefon pintar terawal dengan rangkaian 5G, Vivo kini dilaporkan sedang dalam usaha untuk membangunkan sebuah teleofn pintar dengan empat kamera hadapan.

Penyertaan empat kamera ini dikatakan bakal mirip dengan Samsung Galaxy S10+ yang mempunyai punch-hole display dimana kamera hadapan berada pada skrin. Berikut merupakan idea Vivo mengenai inovasi terbaru mereka ini.

Untuk pengetahuan, jenama ini berjaya menawarkan telefon dengan empat kamera pada bahagian belakang dengan harga serendah RM1,499 melalui model V17 Pro.

Persoalannya, adakah penyertaan empat kamera hadapan bagi tujuan selfie adalah releven untuk penggunaan orang ramai? Selain itu, agak menarik untuk menyaksikan lensa apakah yang bakal disertakan selain lensa biasa dan lensa ultrawide.

Beberapa bulan sebelum ini, Vivo dilaporkan sudah mula membangunkan projek telefon pintar dengan rangkaian internet 6G. Turut dikongsikan, model telefon pintar yang berbaloi anda dapatkan dengan harga serendah RM599 sahaja.

Vivo Muncul Antara Jenama Terawal Memulakan Teknologi 6G


Vivo NEX Dual Display Sedia Dipra-Tempah Dengan Harga RM3,199

Sekiranya anda masih ingat beberapa minggu lalu tular di media sosial dimana memperlihatkan sebuah telefon pintar yang mempunyai skrin dibahagian depan dan juga belakang. Telefon pintar ini juga turut menimbulkan banyak pertanyaan daripada orang ramai termasuk MKBHD melihatkan kepada reka bentuknya yang unik.

But… but why tho https://t.co/8S8HU8ZxhO

— Marques Brownlee (@MKBHD) December 17, 2018

Dari segi spesifikasi, model ini hadir dengan spesifikasi yang boleh dikatakan terbaik pada model Android ketika ini dengan penggunaan processor Snapdragon 845, RAM 10 GB serta 128 GB ruang storan.

Seperti yang dapat anda lihat model ini hadir dengan dwi-skrin dengan saiz skrin pada bahagian hadapan 6.39-inci manakala 5.49-inci pada bahagian belakang.

Berdasarkan rekaannya, Vivo berpeluang menghasilkan telefon pintar dengan kamera pada bahagian belakang sahaja dengan penyertaan tiga kamera khusus buat mereka yang mahukan gambar yang terbaik ketika swafoto.

Melalui pengumuman terbaru, difahamkan model ini bakal hadir di Malaysia tidak lama lagi dimana anda boleh menjadi yang terawal mendapatkannya dengan harga RM3,199 dibawah pengedar rasmi Vivo Malaysia.

#RealDeal. Nak dapatkan handphone power 8GB RAM + 128GB Storage? Jom tonton video ini.


Vivo Perkenalkan Telefon Pintar 5,000mAh Dengan Tiga Kamera Belakang Berharga RM599

Nampaknya peperangan telefon pintar mampu milik semakin hangat pada ketika ini selepas Vivo baru sahaja melancarkan telefon pintar terbaru dengan harga rendah serta mempunyai spesifikasi yang memukau.

Model ini hadir dengan skrin 6.35-inci HD+ serta takuk kecil pada bahagian atasnya. Processor yang digunakan adalah MediaTek Helio P22 serta dikuasakan oleh RAM 3GB dan 32 GB ruang storan. Selain itu, sokongan kad mikroSD turut disertakan.

Antara yang membuat model ini tampil unik selain daripada harganya sudah pastinya penyertaan tiga kamera pada bahagian belakang dimana sukar untuk kita dapatkan pada sekitar RM600. Tiga kamera yang disertakan terdiri daripada lensa 13-megapixel, 8-megapixel ultra-wide dan 8-megapixel f/2.4.

Tidak hanya menawarkan spesifikasi yang memukau pada bahagian kamera, model ini turut hadir dengan kapasiti bateri yang besar iaitu 5,000mAh. Saiz yang besar ini sekaligus membolehkan model ini bertahan selama lebih daripada satu hari penggunaan. Walau bagaimanapun, model ini tidak disertakan dengan sokongan pengecasan pantas.

Melihat kepada harga yang ditawarkan tidak mustahil Vivo Y12 ini bakal dijual dengan laris. Buat anda yang bemrinat, anda boleh klik di sini untuk mendapatkannya.


vivo Sedia Tawarkan Teknologi Pemprosesan Imej Yang Lebih Berkualiti Menerusi Model Terbaru

vivo pada baru-baru ini telah melangsungkan persidangan vivo Imaging Strategy di China bersama rakam kerjasama mereka iaitu ZEISS dalam memperkenalkan kemas kini terbaru buat kamera serta teknologi yang tersedia bagi model terbaru vivo.

Hadir dengan visi ‘restore what the eye sees, go beyond what the eye sees’, vivo komited untuk menawarkan pengalaman fotografi kepada peringkat yang lebih tinggi menerusi model keluaran mereka.

Menerusi persidangan tersebut, vivo telah memperkenalkan sensor CMOS yang lebih besar yang sekaligus 77% lebih sensitif berbanding sensor kamera vivo ketika ini iaitu vivo X80 Pro.

Mengulas mengenai potrait, vivo generasi baharu bakal dilengkapkan dengan lensa 50mm yang membantu menawarkan bokeh yang lebih realistik. Selain itu, vivo turut memperkenalkan cip pemprosesan yang membantu meningkatkan pemprosesan imej .

vivo turut komited dalam menawarkan telefon pintar yang menjadi pilihan juru foto dan juru video untuk digunakan pada bila-bila masa. Sama-sama kita nantikan vivo X series terbaru dalam menyaksikan perubahan terbaru yang bakal dibawakan pada model terbaru vivo.


Vivo Super Flash Charge 120W Tawarkan Kepantasan Pengecasan 4000mAh Dalam 13 Minit

Selain daripada perbandingan kualiti kamera, teknologi pengecasan pantas seringkali menjadi perlumbaan dikalangan jenama-jenama teknologi telefon pintar.

Terbaru, Vivo bakal memperkenalkan teknologi pengecasan terpantas pernah dihasilkan iaitu Super FlashCharge 120W. Melalui teknologi ini, para pengguna berpeluang mengecas telefon pintar 4000mAh dalam jangka masa 13 minit sahaja.

Sebagai perbandingan, pengurus produk Vivo turut berkongsi video di Weibo dimana teknologi terbaru ini berpeluang mengecas bateri daripada 10% kepada 14% dalam jangka masa 16 saat sahaja. Telefon pintar 5G dengan teknologi terbaru ini dijangka bakal diperkenalkan pada MWC Shanghai yang bakal berlangsung minggu hadapan.


Vivo V9 Mula Dilancarkan Buat Pasaran Malaysia

Sekiranya anda mengikuti perkembangan syarikat dari China ini, pastinya anda mengetahui betapa pantasnya syarikat ini berkembang bermula dengan jenama yang tidak dikenali ramai sehinggalah tersenarai sebagai lima jenama pilihan pengguna seluruh dunia.

Dalam usaha untuk membawakan lebih banyak inovasi kepada penguna, Vivo pada minggu ini telah melancarkan model terbaru mereka iaitu Vivo V9. Smartphone flagship terbaru mereka juga berjaya menjadi model pertama dengan kehadiran notch sepertimana Apple iPhone X.

Pada model ini, Vivo telah menawarkan turut teknologi FullView™ Display dalam memberikan kepuasan kepada pengguna dengan penawaran skrin bezelless bersaiz 6.3-inci. Selain itu, model ini turut dikhaskan buat mereka yang gemar bermain game.

Dari segi spesifikasi,  model ini telah menggunakan processor Snapdragon 626 beserta RAM 4 GB. Storan yang disertakan pada Vivo V9 adalah 64 GB namun para pengguna berpeluang menambah saiz storan melalui memori kad Micro SD sehingga 256 GB.

Menyoal dari segi kamera, Vivo V9 turut dilengkapkan dengan kamera 16-megapixel dan 5-megapixel beserta teknologi AI dalam memberikan gambar yang tampak lebih dinamik dan cantik. Khas buat mereka yang gemar berswafoto, anda pasti suka dengan smartphone ini kerana Vivo V9 turut disertakan dengan kamera hadapan 24-megapixel.

Berdasarkan spesifikasi yang diumumkan, jelas dapat dilihat model ini dikhusukan buat mereka yang mahukan smartphone yang tampak futuristik serta kamera yang memukau. Sekiranya anda tidak mahu berbelanja besar dalam mendapatkan sesebuah smartphone, Vivo V9 antara yang anda boleh pertimbangkan dengan harga penawaran RM1,399.


Vivy Yusof Sah Dilantik Ahli Lembaga Pengarah UiTM

Pengasas bersama jenama FashionValet dan dUCk Group, Vivy Yusof telah dilantik sebagai salah seorang ahli lembaga pengarah Universiti Teknologi Mara (UiTM).

Pengumuman tersebut dibuat di laman rasmi Facebook UiTM sebentar tadi. Berita tersebut turut dikongsikan oleh Vivy sendiri di laman Instagram beliau. “Alhamdulillah kerana telah diberi tugasan ini oleh Kementerian Pendidikan Malaysia untuk menjadi ahli lembaga pengarah termuda di UiTM. Saya berharap saya dapat memberi sumbangan dari segi idea dan pembaharuan di UiTM,” tulis Vivy.

Goosebumps when I saw this. Alhamdulillah, I’ve been given a huge task from the Minister of Education now as the youngest Board Member of UiTM, a beloved university in Malaysia. I have so much respect for the Chairman and other Board Members for doing what they do, and although I don’t have the same wealth of experience, I hope to contribute all that I can to give fresh ideas, bring some newness to UiTM and hopefully benefit the education industry in many ways. Bismillah to this new role! ❤ #wassupUiTMpeepsimherenow #janganmasukclasslambatnanticikguvivymarah @uitm.official

A post shared by  Vivy Yusof (@vivyyusof) on May 25, 2019 at 11:45pm PDT

Jika dilihat dari segi Vivy Yusof membina empayar FashionValet dan dUCk Group sehingga berjaya ke peringkat antarabangsa, beliau layak untuk menjawat jawatan ini. Tahniah diucapkan kepada Vivy.


Vivy Yusof Saman Netizen Isu Golongan B40 Dan M40

Sebuah berita yang mengejutkan apabila pengasas FashionValet dan duCK Group, Datin Vivy Yusof yang sering menjadi bualan netizen berikutan kontroversi lalu telah memilih untuk menfailkan saman fitnah terhadap seorang netizen berhubung isu kerajaan membantu golongan B40 dan M40 yang terjejas akibat COVID-19.

Menurut Berita Harian, saman fitnah yang difailkan Vivy Yusof terhadap Alia Najwa Hassannudin selaku defendan tunggal telah dijalankan menerusi Tetuan Foong Cheng Leong & Co pada 15 Jun lalu.

Difahamkan kes yang ditetapkan untuk pengurusan di hadapan Hakim Mahkamah Tinggi Datin Rohani Ismail dan hasil semakan mahkamah serta pengurusan kes selanjutnya telah ditetapkan pada 7 Oktober 2020.

Berdasarkan penyataan tuntutan melalui carian dalam e-filing, Vivy Yusof selaku plaintif pada 28 Mac lalu telah menerbitkan rakaman video dalam akaun Instagramnya berhubung perbualan antara empat usahawan berkenaan status ekonomi akibat COVID-19 dan Pakej Rangsangan Ekonomi yang diumumkan oleh Perdana Menteri Tan Sri Muhyiddin Yassin.

Dakwanya, pada 30 Mac lalu, Alia Najwa Hassannudin telah menerbitkan beberapa kenyataan membabitkan Vivy Yusof di akaun Facebook dan Instagram miliknya beliau dengan menyatakan Vivy mempersoalkan tindakan kerajaan membantu golongan B40 dan M40, sedangkan mereka tidak memberi sumbangan kepada ekonomi.

Menurut Vivy, kenyataan yang diterbitkan oleh Alia Najwa Hassannudin mempunyai niat jahat untuk orang ramai mencemuhnya telah tular di media sosial serta dikongsi ramai.

Tambahnya lagi, fitnah yang dijalankan telah membuatkan tampilnya sebuah petisyen di laman web pada 1 Mei 2020 bagi mendesak Vivy Yusof dilucutkan jawatan sebagai Ahli Lembaga Pengarah UiTM dimana petisyen tersebut telah ditandatangani oleh lebih 230,000 pengguna Internet sejak dilancarkan.

Usahawan tersebut dilaporkan mengeluarkan surat tuntutan kepada Alia Najwa untuk berhenti menerbitkan sebarang pernyataan fitnah lanjut terhadap beliau pada sebarang laman sosial.

Alia Najwa walau bagaimanapun telah membalas surat tuntutan Vivy Yusof melalui Facebook tetapi gagal mematuhi kesemua kehendak Vivy Yusof sebelum memilih untuk memadam akaun laman sosialnya.

Sehubungan dengan itu, Vivy Yusof telah memohon ganti rugi am, teruk dan teladan serta perintah supaya Alia Najwa memadamkan penerbitan penyataan fitnah selain tampil dengan permohonan maaf.

Sebelum ini, seorang artis telah menerima surat amaran selepas menghasilkan poster parody Vivy Yusof.

Artis Terima Surat Amaran Selepas Hasilkan Poster ‘Parody’ Vivy Yusof

Bekas Peminat Vivy Yusof Ini Kongsi ‘Nasihat Berguna’ Buat Golongan B40 Dan M40

Netizen Mahu Dato’ Rizalman Dilantik Sebagai Lembaga Pengarah UiTM Gantikan Vivy Yusof


Anda Boleh Bayar Kopi Starbucks Dengan Bitcoin Tidak Lama Lagi

Nampaknya anda bakal mempunyai satu lagi cara untuk buat bayaran kopi Starbucks kegemaran anda. Starbucks dan Microsoft akan bekerjasama untuk membolehkan pelanggan Starbucks membuat bayaran menggunakan wang kripto.

ICE (Intercontinental Exchange) bakal menubuhkan syarikat Bakkt, yang akan menggalakkan pengguna wang kripto untuk membeli kopi dan makanan di Starbucks.

Bakkt akan secara mudah menukar bitcoin kepada dolar untuk memudahkan pembelian. Syarikat seperti Expedia dan Shopify sudah pun menerima bitcoin dalam transaksi harian mereka.

Ianya pendekatan Starbucks bagi membolehkan pelanggan menggunakan wang kripto dengan lebih mudah dalam urusan seharian.

Jika perkhidmatan ini sudah sedia kelak, cara bayaran ini akan menemui pelanggan Starbucks di Amerika Syarikat terlebih dahulu serta negara yang sudah mengiktiraf bitcoin. Malaysia? Mungkin perlu tunggu terlebih dahulu.


Vladimir Putin Arah Pasukan Nuklear Rusia Bersiap Sedia, Berada Dalam Mod Tempur

Presiden Vladimir Putin terus menerus menambah tekanan ke atas Ukraine apabila mengarahkan pasukan nuklear Rusia dan semua pasukan ketenteraannya untuk berada dalam situasi bersiap sedia atau ‘speacial alert‘, lapor AP News.

Putin memberitahu menteri pertahanan Rusia bahawa arahan ini hadir selepas ‘kenyataan agresif’ oleh Barat, ditambah pula dengan kecaman meluas yang dihadapi oleh Rusia, terutamanya dari negara Eropah dan Amerika Syarikat.

Pemimpin tersebut mendakwa Barat mengambil langkah ‘tidak mesra’ terhadap Moscow dengan melaksanakan siri sekatan ekonomi yang disifatkan sebagai tidak sah.

Ini menimbulkan kebimbangan bagi para pemerhati bahawa pencerobohan Ukraine akan membawa kepada perang nuklear. Namun menurut laporan media BBC, pengumuman itu tidak bermakna Rusia akan menggunakan senjata tersebut.

Minggu lalu, Putin telah memberi amaran bahawa “sesiapa yang cuba menghalang kami” di Ukraine akan menerima akibat “yang tidak pernah anda lihat dalam sejarah”. Kata-kata itu ditafsirkan secara meluas sebagai isyarat ancaman untuk menggunakan senjata nuklear jika Barat menghalangnya.

Amaran itu menjadi lebih tajam pada hari Ahad lalu apabila dia mengarahkan menteri pertahanan Rusia dan ketua kakitangan am tentera untuk meletakkan pasukan nuklear pada “rejim khas tugas tempur”.

Selepas pengumuman Putin, EU mengumumkan sekatan dan tindakan baharu yang belum pernah berlaku sebelum ini terhadap Rusia, termasuk; pembiayaan senjata untuk Ukraine, larangan sepenuhnya ke atas pesawat Rusia menggunakan ruang udara EU, melarang saluran media kerajaan Sputnik dan Russia Today dari wilayah EU.

Di tengah-tengah ketegangan yang semakin memuncak, Presiden Ukraine Volodymyr Zelenskyy mengumumkan bahawa pihaknya akan mengadakan pertemuan dengan delegasi Rusia di lokasi yang tidak ditentukan di sempadan Belarus.

Zelensky berkata dalam perbualan dengan pemimpin Belarus Alexander Lukashenko, pihak Ukraine telah bersetuju untuk bertemu Rusia tanpa prasyarat berhampiran Sungai Pripyat.

Bagaimanapun, pihak Rusia mahupun Belarus sehingga ke hari ini tidak mengeluarkan sebarang kenyataan mengenai kemungkinan rundingan akan berlaku.

Vladimir Putin isytihar perang ke atas Ukraine, 6 bandar dilaporkan telah diserang. Rujuk pautan di bawah untuk membaca.

Vladimir Putin Isytihar Perang Ke Atas Ukraine, 6 Bandar Dilaporkan Telah Diserang

Perang Rusia Dan Ukraine, Apa Sebenarnya Yang Dimahukan Vladimir Putin?


Vladimir Putin Isytihar Perang Ke Atas Ukraine, 6 Bandar Dilaporkan Telah Diserang

Bermula dengan sekadar ura-ura diikuti dengan perbincangan, Presiden Rusia, Vladimir Putin pada hari ini telah mengisytihar perang ke atas Ukraine tepat jam 5.45 pagi waktu Rusia diikuti dengan operasi ketenteraan dijalankan ke seluruh timur Ukraine.

Menerusi laporan CNN, Rusia nampaknya tidak menunggu lama dalam melancarkan serangan di mana setakat ini terdapat 6 bandar yang telah diserang Rusia sekarang iaitu Kiev, Odesa, Kharkiv, Kramatorsk, Mykolaiv dan Mariupol.

BREAKING: Kharkiv, Ukraine right now.#Ukraina #Russia pic.twitter.com/lWOgRWhIPL

— Live Conflict (@LiveConflict) February 24, 2022

BREAKING: Explosions in Ukraine's city of Mariupol pic.twitter.com/57ZZVyx5w2

— The Spectator Index (@spectatorindex) February 24, 2022

Mengulas dari segi serangan, Rusia dimaklumkan telah menggunakan misil balistik, Multiple Launch Rocket System(MLRS) dan peluru berpandu dalam membedil beberapa buah bandar di Ukraine.

Sementara itu, Senator Marco Rubio, Senator Florida memaklumkan pasukan Rusia akan cuba mengawal lapangan terbang Kiev bagi mengambil alih Ibu Negara berkenaan serangan ke atas Bandar Pelabuhan Mariopol yang berjalan.

Menurut para penganalisis, peperangan yang dijalankan sekaligus memberi amaran kepada pihak Ukraine agar tidak menyertai North Atlantic Treaty Organization (NATO).

Setakat artikel ditulis, Rusia dilaporkan sedang aktif melancarkan serangan kepada Ukraine sekaligus memberi kesan besar. Vladimir Putin juga turut memaklumkan mereka tidak berniat untuk menjajah negara berkenaan.

Selain itu, Vladimir Putin turut memberi amaran mana-mana negara yang cuba menghalang operasi ketenteraan mereka bakal mengalami situasi yang ‘belum pernah dilihat dalam sejarah’ sekaligus memberi peringatan kepada pihak Amerika Syarikat yang diketuai presiden Joe Biden.

Terkenal dengan watak yang penuh angkuh, Conor McGregor walau bagaimanapun dilihat takut apabila melanggar ‘pantang larang’ ketika bertemu Vladimir Putin.

Akibat Langgar ‘Pantang Larang’, McGregor Takut Dengan Vladimir Putin

Resort Ini Jadi Mangsa Buli Calon SPM 2021, Dakwa Jadi Punca Salah Jawab Ujian Mendengar

Netizen Pertikai Keberkesanan RFID Selepas Gambar Pengguna ‘Tersangkut’ Di Tol Jalan Duta Tular


VLOCKET: Ajam Dan Salman Tak Boleh ‘Move On’ Dengan Avengers

Vlocket minggu ini kami ‘highlight’ bagaimana rasanya tonton Avengers di dalam dewan 4DX. Dan tengok apa komen Ajam dan Salman tentang filem Avengers ini. Yang penting memang #WhateverItTakes .

Kami juga sempat singgah ke acara Boost App di Hilton Kuala Lumpur. Boost App melancarkan beberapa kempen sempena Ramadhan yang bagus untuk umat Islam di Malaysia.


VLOCKET: Bella Tunjuk Cara Buat Plank

Vlocket minggu ini kami tunjukkan bagaimana Vocket sentiasa mengamalkan gaya hidup sihat dengan membuat cabaran ‘plank’ 1 minit. Betul ke cara mereka semua buat tu? Kami juga ‘highlight’ pelancaran UT Wear Your World daripada Uniqlo di Mid Valley Megamall.


VLOCKET: Betul Ke Bella Hebat Main Permainan ‘Tekken’?

Vlocket minggu ini kami ‘highlight’ acara Exploding Content Raya Edition yang dibawakan oleh Rev Asia. Apa cerita sampai kena bawa TV masuk ke pusat membeli belah? Dan dengar cerita Bella hebat main permainan “Tekken”.


VLOCKET: Burger Beratur Panjang Di Bazaar TTDI

Vlocket minggu ini geng Vocket mengharungi hujan lebat untuk terjah Bazaar Ramadhan TTDI untuk membeli juadah berbuka. Salah satu makanan di dalam ‘checklist’ ialah Hardcore Burger. Burger ini memang setiap hari ramai orang beratur panjang. Akibat berkata bukan-bukan, maka Salman dijadikan mangsa untuk beratur.


VLOCKET: Kami Cuba Caramel Macchiato Lebih Caramel Drizzle Di Bawah Dan Letak Krim

Vlocket minggu ini kami ‘highlight’ perlancaran kasut Bata x Coca Cola dan mencuba ‘customize’ minuman Starbucks seperti yang ‘trending’ di sosial media. Semoga kami dilindungi daripada kencing manis. ‘Pray for us’.


VLOCKET: Makan Ais Krim Sampai Kenyang Di Inside Scoop

Vlocket minggu ini kami ‘highlight’ tawaran terbaru Inside Scoop sempena bulan Ramadhan iaitu Ice Cream Buffet. Dengan bermodalkan RM32 anda sudah boleh menikmati ais krim tanpa had. Tengok sendiri apa komen Ajam, Bella dan Syah tentang makanan yang disediakan.


VLOCKET: Model Hot Wheels Skala Sebenar Di Art Of Speed 2019

Tahukah anda, acara Art Of Speed 2019 yang berlangsung pada 27 dan 28 Julai lalu berjaya merekodkan kehadiran 55,000 pengunjung?

Memang meriah AOS 2019 tempoh hari dengan penyertaan lebih banyak kereta dan motosikal custom hebat untuk edisi kali ini.

Paling best kami dapat lihat depan mata model Hot Wheels skala 1:1 buatan Hausboom yang cun gila!

Buat yang tidak sempat ke AOS tempoh hari, boleh tonton Ajam bawa anda ‘ronda-ronda’ di AOS. Jom!


VLOCKET: Seludup ‘Popcorn Chicken’ Untuk Menonton Avengers?

Vlocket minggu ini kami ‘highlight’ rasa ‘Popcorn Chicken’ daripada KFC, dan perancangan untuk menyeludup ‘Popcorn Chicken’ ketika menonton Avenger’s akan datang. Kami juga sertai dan menyokong acara ‘Milo On Tour’ yang diadakan di bawah ‘office’ kami. Seronok betul kerja di Vocket!


Anda Boleh Lihat Aurora Di Sungai Buloh Sehingga 1 Januari 2018

Lightbox ialah sebuah organisasi tempatan yang memberikan nafas baru kepada bagaimana sesuatu seni itu dipersembahkan. Jika muzium hanya memaparkan hasil karya seni seseorang secara statik tapi Lightbox mampu membuatkan hasil seni itu menarik, interaktif dan menyoronokkan kepada pengunjung. Mereka mampu menjadikan kawasan sepi seperti lorong gelap dengan persembahan cahaya yang menakjubkan. Hasil seni mereka pernah dipersembahkan di Amsterdam Light Festival baru baru ini.

Terbaru mereka menganjurkan sebuah festival seni cahaya pertama dan terbesar di Malaysia iaitu Between The City & Stars. Dalam festival ini anda boleh melihat beberapa hasil karya seni seperti kolaborasi bersama artis Belanda, City Gazing, Dreamscape, Bricklane, LED Light Swing dan Secret Rendezvous. Apa yang mencuri perhatian pada festival ini ialah persembahan Aurora Borealis yang membolehkan anda merasai melihat cahaya itu tanpa perlu ke Norway atau pun Iceland.

Festival ini berlangsung bermula 24 November sehingga 1 Januari dan tiket boleh ditempah di laman web Lightbox. Sebelum itu lihat gambar gambar dan video video yang dihantar pengunjung.

Boekk genggg.. #auroralightshow #publicdisco

A post shared by  Mohd_irfan (@m.irf4nnn) on Dec 1, 2017 at 3:49am PST

A post shared by  Ahmad Faris Rizal (@faristheahmad) on Dec 5, 2017 at 9:47pm PST

Sometimes your joy is the source of your smile, but sometimes your smile can be the source of your joy✨

A post shared by  crackhead, 16 (@_myrazainal) on Dec 14, 2017 at 6:32am PST

340/365 #365project #365photochallenge #greenlight #mystery

A post shared by  YT Wong （黃文俊） (@ytwong96) on Dec 13, 2017 at 5:18am PST

A post shared by  Jules (@ellyjulianna) on Dec 11, 2017 at 12:56am PST

A post shared by shin sung wong (@shin_sung_wong) on Dec 10, 2017 at 5:21am PST

A post shared by ＨｉｓｈｉｋｏＴａｉ🖤 (@hishiko.tai) on Dec 10, 2017 at 1:55am PST

still cant move on and yes i'm invisible

A post shared by @ surayazham on Dec 8, 2017 at 7:44am PST

#Aurora 💚 "你知道思念是怎麼一回事嗎？ 當你思念一個人的時候，靜靜的，默默的，專注想著對方。 凝聚心念是一種神奇的能力，足以穿越時空，傳遞至另一個人的頭頂上，變成一個透明又會發光的能量，像光圈一樣，慢慢的，擴散至對方所存在的能量場裡，像一個微小的光點，卻能傳遞至非常遙遠的遠方。若是你的思念裡頭帶著祝福，溫暖又有重量，那麼你的意念將一層一層由上往下，仔細而縝密地環繞著對方。 如果對方也正在思念著你，那麼他也會傳遞思念的光圈，朝你的方向飛奔。閉上眼睛，就能感受到一股強大的暖意，雖然不知從何而來，卻很真實，很實在。 為什麼人與人之間，會彼此思念呢？ 我們總以為人生在世遺憾太多，卻很少人知道，限制本身來自更高力量的安排，充滿祝福。 無形的意念，遠比實際的物質強大，所謂的思念，真正想傳遞的訊息是：沒有分離，沒有任何分離，我與你，意念與精神都相通。 閉上眼睛，思念讓我們相通。 不管現在我和你身在何方，你與我在一起，一直在一起。” –by亞洲人類圖學院 我很喜欢的一篇文章☺💛 #betweenthecityandstars #lightboxlightgrey

A post shared by  💎Mademoiselle Mich✨ (@ahmiich) on Dec 6, 2017 at 4:20pm PST

A post shared by  Jayden •街灯• (@jaydensimm) on Dec 7, 2017 at 1:53am PST


VLOCKET: Top Fan Pertama Yang Dapat Vocket Merchandise

Vlocket minggu ini kami ‘highlight’ di sebalik tabir episod terbaru Vocket Makan akan datang. Dan kami sergah NTV7 Glenmarie untuk berjumpa dengan salah seorang Top Fan kita yang juga merupakan seorang artis tempatan. Cuba teka siapa gerangan beliau dan tag artis tersebut di ruangan komen.


VLOCKET: Ultras Kedah Kena ‘Sound’ Dengan Polis

Ultras Kedah kena ‘sound’ dengan Polis? Apa cerita? Tonton vlogket pertama VOCKET FC ke Stadium Darul Makmur baru baru ini.


VLOCKET: Xing Fu Tang, The Alley Dan Daboba Mana Satu Paling Ok?

Vlocket minggu ini Ajam dan Bella mengharungi kesesakan jalan raya dan manusia untuk cuba 3 kedai Bubble Tea yang paling popular di Boba Street, SS15. Tonton video untuk tahu apa komen mereka. Dan apa pula punca Bella muka monyok tu?


Vlogger UK Dakwa Perasa Kerepek Kentang Versi Malaysia ‘Pelik’, Saran Kita Guna Lada Hitam Dan Garam Sahaja

Kerepek ubi sering dimakan sebagai makanan ringan apabila kita menonton filem di pawagam, atau duduk melepak ditengah jalan.

Apa yang menariknya di Malaysia, kerepek ini datang dalm pelbagai bentuk dan perisa, selain itu ia juga dihidangkan dalam paket berbentuk premium dan plastik lut sinar.

Bagaimanapun, seorang vlogger dan YouTuber UK, Nicole Crewe, yang berpangkalan di Kuala Lumpur baru-baru ini telah meluahkan pendapatnya tentang perisa kerepek di Malaysia yang didakwa olehnya sebagai pelik.

“Rakyat Malaysia mempunyai rasa yang sangat pelik apabila bercakap tentang kerepek kentang.”

Di sebuah pusat beli-belah di KL, Nicole sedang meneliti pelbagai jenis perasa kerepek yang dipamerkan di kedai serbaneka.

Semua kereek tersebut, terdiri daripada perasa telur masin, sotong cili api, ayam panggang, truffle hitam, dan Tom Yam.

Dalam kapsyen siaran TikToknya untuk video itu, Nicole berkata bahawa satu-satunya perisa yang diperlukan untuk kerepek ialah garam & lada.

Tindakan Nicole ini bagaimanapun telah mendatangkan pelbagai reaksi daripada netizen Malaysia. Kebanyakan mereka menyarankan Nicoleuntuk mencuba pelbagai jenis perasa yang ditaarkan di negara ini.

“Negara luar mungkin jadi negara pertama yang menghasilkan kerepek, tetapi kami menyempurnakan rasanya,” kata salah seorang netizen sebelum disambung oleh netizen yang lain, “Cuba perasa salted egg, confirm repeat order.”

“Kami tak pelik, cuma berbudaya. Kamu yang pelik, kerana tidak pernah berani untuk mencuba sebelum hasilkan kandungan seperti ini,” kata seorang pengguna TikTok. “Tak semua benda perlu letak garam dan Lada, kita boleh bereksperimen dengan makanan,” kata netizen yang lain.


Vocket Cerita: Honor 20 Pro, Menyelesaikan Kerja Anda

Baru-baru ini kami sempat mencuba telefon pintar Honor 20 Pro. Menggunakan chipset HiSilicon Kirin 980, ditambah pula dengan 8GB RAM dan 256GB ROM. Sudah tentu telefon ini lancar untuk apa sahaja.

Didatangi dengan 4 kamera belakang. 48MP, 8MP, 16MP dan 2MP. Lihat saja contoh gambar dan timelapse yang kami sempat ambil di dalam video ini.

Untuk tahu lebih lanjut, boleh baca artikel yang telah kami tulis untuk model ini

Lihat Keupayaan ‘Quad Camera’ Honor 20 Pro Yang Menakjubkan


Vocket Makan: ‘ABC’ Jepun Untuk Peminat Manisan Di Kakigori

Selalu sangat Bella cuba makan makanan yang sesuai untuk juadah utama, kali ini Bella cuba pula makanan ‘dessert’ di Kakigori, Petaling Jaya.

Gabungan ais kisar dengan yogurt yang mencipta gabungan rasa manis dan masam, sudah tentu cair di dalam mulut anda semua. Peminat Matcha juga tak akan ketinggalan sebab sini juga ada sediakan ‘dessert’ berasaskan Matcha. Kalau nak cuba ‘ABC’ ala-ala Jepun, sergah saja Kakigori ini.


Vocket Makan: Air Milo Cheese Durian Dan Pizza Tanpa Roti?

Dalam Vocket Makan minggu ini, Bella berkunjung ke Restoran Cheese Banjir di Desa Pandan. Katanya dekat sini ada pizza pertama tanpa doh di Malaysia. Lagi best ada pula Air Milo Cheese Durian yang tak pernah dibuat orang!

Macam mana pula rasa dia tu? Tontonlah Bella review hidangan yang ada. Mana yang minat cheese tu bolehlah terjah restoran yang tengah ‘panas’ ini.


Vocket Makan: Apa Itu Nasi Manggey?

Vocket rasa ramai lagi tak tahu kewujudan Nasi Manggey. Apa itu Nasi Manggey?

Jadi minggu ini, Bella terdetik untuk cuba Nasi Manggey di Warung Kita, cawangan Sungai Buloh. Nasi Manggey ini boleh juga dikategorikan dalam nasi yang mampu milik oleh semua orang.
Mereka juga sediakan manisan dan minuman cukup “power” yang boleh legakan tekak anda semua ketika cuaca panas.

Ada 5 cawangan Warung Kita kesemuanya, tonton video ini sampai habis untuk tahu lokasi cawangan mana yang lebih dekat untuk anda semua terjah.


Vocket Makan: Apa Rasa Hokkien Mee Sebenarnya?

Jadi kali ini Bella bawa anda semua ke warung yang menyediakan Hokkien Mee halal. Bukan saja ada Hokkien ‘style’, malahan ada juga ‘style’ Kantonis. Kesemua jenis mi di sini disediakan oleh Pak Cik Jamal, seorang cina muslim.

Sedikit pesanan untuk anda semua. Kalau mahu cuba, wajib pergi awal. Anda semua dialu-alukan untuk rekomen warung atau restoran yang sediakan makanan yang sedap dan susah dijumpa di tempat-tempat lain, tinggalkan sahaja di ruangan komen. Nanti kami sergah!


Vocket Makan… Ayam Kampung Restoran Pak Abu Kerinchi

Kami diajak oleh rakan kami untuk mencuba masakan ayam kampung di sebuah restoran yang berhampiran dengan LRT Kerinchi dan Menara TM, Pantai Baharu, Kuala Lumpur.

Dari segi luaran, kedai ini hanyalah seperti restoran biasa. Tempatnya agak tersorok, anda perlu keluar ke pintu utama LRT Kerinchi di perhentian bas, kemudian turun ke jambatan menyeberangi parit besar.
Restoran ini betul-betul berada di penghujung jambatan itu.

Nama kedai ini ialah Restoran Pak Abu Sup Ekor, jadi mestilah sup ekor yang jadi menu utama kedai ini bukan? Tapi, rakan kami tetap mengesyorkan untuk mencuba masakan ayam kampung.

Ayam kampung ini dimasak di dapur luar. Kami tanya tukang masak kedai itu tentang cara masak ayam kampung ini. Beliau berkata, ayam ini hanya dilumur dengan garam lepas itu digoreng dengan minyak yang banyak sahaja.

Dalam hati kami, “Apa barang lumur garam je, ingatkan ada rempah ratus dalam ayam tu”.

Kami cuba juga walaupun ada rasa sedikit kurang puas hati.

BACA: Vocket Makan… Restoran Lontong Klang di Shah Alam

Dalam kedai ini sebenarnya turut menyediakan lauk campur untuk masakan tengah hari dan untuk waktu malam lauk goreng-goreng disediakan. Kedai ini sentiasa dipenuhi oleh pekerja-pekerja dari pejabat berdekatan seperti dari Menara TM dan Plaza Pantai.

Nasi putih, ayam kampung goreng dan kerabu mangga. Kerabu mangga ini sekali tengok memang dah menarik selera kami.

Anda boleh lihat dari segi luaran, ayam ini nampak kurang isinya. Setelah digoreng, warnanya menjadi sedikit keperang-perangan. Dalam pinggan ayam kampung goreng ini disediakan sekali pencicahnya iaitu sambal kicap dan perahan air asam. Ini juga turut menarik selera.

BACA: Vocket Makan… Sup Urat Keting Bandar Baru Bangi

Kami cuba rasa sedikit isi ayam ini. Ya, rasanya sedikit masin sebab dilumur dengan garam tapi isinya manis. Inilah dia kelebihan ayam kampung. Isinya padat, kental, manis serta berserat. Kami cicah pula dengan sambal kicap dan perahan asam jawa. Pedas! Sesuai untuk penggemar masakan pedas. Memang berpeluh lepas makan.

Kami nikmati ayam ini dengan nasi dan kerabu mangga. Mangga muda digunakan untuk masakan kerabu ini. Rasanya masam, memang sesuai dijadikan ulam.

Puas hati kami makan ayam kampung goreng di sini. Barulah kami faham kenapa ramai yang gemar makan di kedai Pak Abu ini.

Jikalau anda ingin mencuba masakan ayam kampung goreng di kedai Pak Abu ini, datanglah dalam waktu tengah hari. Jangan terlalu lewat pula sebab ayam kampung ini cepat habis!

BACA: Jom Makan: Aplikasi Bantu Cari Tempat Makan Di Malaysia

Nama restoran : Restoran Pak Abu Sup Ekor
Alamat : Jalan 2/83a, Bangsar, 59100 Kuala Lumpur, Wilayah Persekutuan Kuala Lumpur. (waze)
Waktu beroperasi : Isnin – Ahad 10am -9pm

LIKE dan FOLLOW Vocket di Facebook serta Instagram